Lagu Tema NO TIME TO DIE Nyanyian Billie Eilish Telah Dilancarkan!

Sebulan selepas mengumumkan bahawa Billie Eilish akan menyanyikan lagu tema kepada filem terbaru James Bond akan datang, No Time to Die, MGM telah melancarkan lagu tema, yang boleh anda dengar di pemain di bawah!

No Time to Die berkisarkan tentang James Bond yang menjalani kehidupan yang tenteram di Jamaica selepas bersara dari dunia pengintipan. Tetapi apabila rakan lamanya Felix Leiter dari CIA kembali untuk meminta pertolongan, dia terlibat dalam misi untuk menyelamatkan seorang saintis yang diculik. Ia sekaligus membawa dia menjejaki seorang penjenayah misteri yang memiliki teknologi baharu merbahaya.

Daniel Craig kembali memainkan peranan utama sebagai James Bond bersama-sama beberapa pelakon filem sebelumnya iaitu, Ralph Fiennes, Naomie Harris, Ben Whishaw, Rory Kinnear dan Jeffrey Wright.

Turut membintangi filem ini adalah Dali Benssalah, Billy Magnussen, Ana De Arma, David Dencik, Lashana Lynch, dan Rami Malek yang akan membawakan watak penjahat dalam filem ini serta Christopher Waltz yang kembali memainkan peranan sebagai Ernst Stavro Blofeld.

Cary Joji Fukunaga mengarahkan filem ini berdasarkan skrip yang ditulis oleh Neal Purvis, Robert Wade, Scott Z. Burns dan Fukunaga sendiri. No Time to Die akan menemui penonton pada 9 April 2020.


Filem “Blonde” Lakonan Ana de Armas Diberi Penarafan ‘NC-17’

Menurut Film Ratings, filem biografi terbaru Netflix mengenai Marilyn Monroe, Blonde, secara rasmi diberi penarafan NC-17 oleh Motion Picture Association of America kerana mengandungi “beberapa kandungan seksual”.

Filem yang diterajui calon Golden Globe Ana de Armas, sebagai Marilyn Monre, itu dijangka membuat debut pada lewat tahun ini.

Digambarkan sebagai fiksyen tentang kisah hidup Marilyn Monroe, Blonde ditulis dan diarahkan oleh Andrew Dominik, dan berdasarkan novel berjudul sama karya Joyce Carol Oates yang diterbitkan pada tahun 2000. Projek filem ini telah dibangunkan sejak 2012 dengan Naomi Watts dan Jessica Chastain sebelum ini dikaitkan dengan peranan utama.

Butiran lanjut tentang plot dan watak masih dirahsiakan. Menyertai de Armas ialah Adrien Brody, Julianne Nicholson, Bobby Cannavale, Caspar Phillipson, Toby Hus dan banyak lagi.

“Salah seorang novelis Amerika yang paling terkenal dengan berani membayangkan semula salah satu ikon Amerika yang paling kekal dalam Blonde— buku terlaris oleh Joyce Carol Oates.”

“Lagenda Marilyn Monroe—aka Norma Jeane Baker—hidup secara provokatif dalam kisah mitos Hollywood dan realiti yang menyayat hati ini. Marilyn Monroe hidup-dilahirkan semula untuk menceritakan sejarahnya yang tidak pernah diketahui; kisah tentang seorang bintang yang dicipta untuk bersinar paling terang di cakrawala Hollywood sebelum dia jatuh ke bumi. Blonde ialah potret fiksyen yang mempesonakan kehidupan dalaman yang rumit bintang filem yang dipuja dan diidamkan, seperti yang digambarkan Joyce Carol Oates.”

Filem ini diterbitkan oleh Plan B Entertainment, dengan Brad Pitt, Dede Gardner, Jeremy Kleiner, Tracey Landon dan Scott Robertson berkhidmat sebagai penerbit.

KETAHUI KLASIFIKASI RATING FILEM: Kenali Klasifikasi Rating Filem & Kenapa Ibu Bapa Perlu Peka


Pelakon Korea Terkenal, Jang Dong Gun & Park Hyung Sik Akan Bergadingan Dalam Drama Terbaru

Dua pelakon popular Korea iaitu Jang Dong Gun dan Park Hyung Sik akan bergandingan dalam siri drama terbaru berjudul Suits yang bakal disiarkan di KBS 2TV. Drama yang dijadualkan disiarkan pada bulan depan ini merupakan sebuah drama ‘remake’ dari drama perundangan popular di Amerika Syarikat dengan judul sama.

Menurut laporan dari Soompi, drama tersebut kini masih lagi sedang ditayangkan di AS untuk musim kelapan.

Dalam drama tersebut Jang Dong akan membawa watak sebagai peguam lagenda di firma perundangan terkenal Korea Selatan, manakala Park Hyung Sik pula membawa watak sebagai peguam baru.

Walaupun kedua-dua pelakon ini baru pertama kali digandingkan, mereka memperlihatkan keserasian yang cukup hebat. Selain dua pelakon tersebut, Suits akan turut menampilkan pelakon hebat lain seperti Jin Jee Kyung, Chae Jung An, Go Sung Hee dan Choi Gui Hwa.

Ia akan disiarkan di televisyen bermula 25 April depan.


Ezra Miller Ditahan Di Hawaii.. Sekali Lagi

Nampaknya, Ezra Miller seolah-olah cuba mensabotaj kariernya sendiri apabila dia dilaporkan ditahan sekali lagi.

Hanya beberapa minggu selepas bintang The Flash itu ditangkap kerana berkelakuan tidak senonoh dan menimbulkan gangguan, pelakon itu dikatakan telah ditahan oleh polis sekali lagi di pulau Hawaii.

Kali ini, ia melibatkan serangan tahap dua dimana Ezra Miller telah menyerang seorang wanita sehingga menyebabkan kecederaan.

Polis Hawaii mengesahkan penahanan tersebut, tetapi belum ada kenyataan rasmi dari Jabatan Polis Hawaii.

Hawaii police confirm Ezra Miller was arrested for for second-degree assault. Miller was also arrested last month (also in Hawaii) for disorderly conduct and harassment. pic.twitter.com/93e415OoAZ— David Mack (@davidmackau) April 19, 2022

Sejurus selepas penahanan pertama, para eksekutif Warner Bros. telah mengadakan mesyuarat tergempar bagi membincangkan masa depan pelakon itu bersama mereka, dan pihak studio dikatakan telah membuat keputusan untuk “menangguhkan sementara waktu projek-projek yang melibatkan Miller, termasuklah penampilannya dalam DC Cinematic Universe.”

Bagaiamanpun, jurucakap studio menolak laporan tersebut dengan mengatakan agak “keterlaluan.”

Dengan insiden terbaru yang melibatkan Miller ini, mungkin tidak “keterlaluan” untuk pihak studio memikirkan masa depan pelakon itu bersama mereka.


Jon Bernthal Bintangi Filem Biopik Neil Armstrong Berjudul First Man

Bintang TV Siri The Walking Dead dan yang terbaru, The Punisher, Jon Bernthal dilaporkan akan menyertai Ryan Gosling dan Kyle Chandler dalam filem biopik angkasawan pertama yang menjejakkan kaki di Bulan, Neil Armstrong dalam filem berjudul First Man.

Menurut laporan Screencrush.com, Bernthal akan memulakan pengambaran filem berkenaan pada November ini di Atlanta, Amerika Syarikat. Laporan itu juga menyebut, aktor berkenaan akan membawakan watak angkasawan Dave Scott, salah seorang angkasawan yang terlibat dalam misi Gemini VIII yang juga rakan kepada Neil Armstrong.

Filem First Man diarahkan oleh pengarah filem La La Land Damien Chazelle manakala Ryan Gosling akan membawakan watak utama sebagai Neil Armstrong manakala Kyle Chandler pula akan membawakan watak Deke Slayton. Turut membintangi filem biopik ini ialah Claire Foy yang memegang watak Janet Shearon, Corey Stoll sebagai Buzz Aldrin dan Jason Clarke sebagai Edward Higgins White.

First Man akan mengisahkan kehidupan Neil Armstrong sebagai angkasawan dari tahun 1961 sehinggalah dia menjadi angkasawan pertama mendarat di bulan pada tahun 1969. Filem ini juga berdasarkan dari novel biopik berjudul sama yang ditulis oleh James R. Hansen

First Man dijangka akan ditayangkan 12 Oktober 2018.


Siri ‘Original’ Jepun “Sumo Do, Sumo Don’t!” Untuk Dilancarkan Secara Eksklusif Di Disney+ Hotstar 26 Oktober

Apabila pelajar yang malas Ryota diberitahu dia kehilangan kredit yang diperlukan untuk menamatkan pengajian di universiti, dia akan dipaksa untuk menyertai dan bersaing dalam kelab sumo yang sudah uzur di Sumo Do, Sumo Don’t! – siri asli Jepun yang menghiburkan, akan datang secara eksklusif di Disney+ Hotstar pada 26 Oktober.

Berdasarkan filem Sumo Do, Sumo Don’t tahun 1992, siri asli yang akan datang ini menyaksikan menyaksikan Ryota, seorang pelajar universiti yang tidak mengambil kisah yang menghabiskan hari-harinya bermain permainan video. Bagaimana dia secara tiba-tiba dipaksa untuk memakai mawashi tradisional dan menyertai kelab sumo Universiti Kyoritsu.

Diancam untuk diberhentikan, Ryota akan berulang kali berhadapan dengan kapten kelab dan ahli tunggal, Honoka, pelajar tahun kedua dan pengemar sumo. Dengan hanya beberapa bulan lagi sebelum tamat pengajian dan lima ahli diperlukan untuk kelab itu bersaing dan mendapatkan kredit Ryota, kedua-duanya, yang enggan bekerjasama, telah merekrut beberapa ahli baru yang lucu termasuklah Shun, seorang penagih permainan video, Ren, seorang ballerina lelaki tua; dan Yuma, seorang ahli bina badan.

Dibintangi oleh Shono Hayama sebagai pelajar apatis Ryota; Rikka Ihara sebagai ahli kelab sumo tunggal, Honoka; Himi Sato sebagai Shun bekas petapa; Ryo Takahashi sebagai Ren, si ballerina; Atsushi Mori sebagai pembina badan Yuma; Kako Takahashi sebagai Sakurako Yoshino; Miyu Teshima sebagai Saki Nishino dan Atsuki Kashio sebagai Kaito Yoshioko.

Siri ini juga akan menampilkan barisan pelakon asal, termasuklah: Naoto Takenaka, Misa Shimizu, Hiromasa Taguchi, Naomasa Musaka, dan Akira Emoto.

Sumo Do, Sumo Don’t! juga menyaksikan kepulangan Pengarah Eksekutif asal, Masayuki Suo, dan ditulis oleh Keiko Kanome.

Jangan lupa saksikan Sumo Do, Sumo Don’t! secara eksklusif di Disney+ Hotstar bermula 26 Oktober ini.


Rating “The Penthouse” Melonjak!

The Penthouse terus cipta rekod peribadi!

Menurut Nielsen Korea (via Soompi), episod 1 Disember The Penthouse telah merekodkan purata rating sebanyak 14.7 peratus dan 19.6 peratus, sekaligus memecahkan rekod yang dicatatkan dalam episod sebelumnya, iaitu sebanyak 21.2 peratus.

The Penthouse adalah kisah wanita yang berusaha untuk mencapai matlamat mereka memasuki masyarakat tinggi dengan menjadi “ratu” di penthouse tingkat 100 di Gangnam, yang merupakan puncak kejayaan di matanya. Drama ini juga akan menyentuh tentang wanita yang tidak mempunyai pilihan selain menjadi penjahat untuk melindungi diri sendiri.

Sementara itu di MBC, drama Kairos mencatatkan rating yang hampir sama dengan episod sebelumnya, iaitu sebanyak 3.5 peratus dan 2.8 peratus.

Episod kedua drama tvN, Awaken merekodkan purata rating sebanyak 4.475 peratus, sedikit penurunan berbanding episod pertama yang mencatatkan rating sebanyak 4.7 peratus.


Milla Jovovich & Tony Jaa Bersedia Untuk Bertarung Dalam Poster Terbaru MONSTER HUNTER

Sony Pictures telah melancarkan dua poster terbaru Monster Hunter yang menampilkan Milla Jovovic dan Tony Jaa bersedia untuk bertarung dengan paparan senjata masing-masing. Anda boleh saksikan poster individu tersebut dibawah.

Jovovich akan memainkan peranan sebagai Lieutenant Artemis dan akan mengunakan Great Sword ‘The Giant Jawblade’ manakala Tony Jaa sebagai The Hunter yang mengunakan busur Great Hunter. Dalam poster tersebut, kedua-dua karakter itu berada di kawasan persekitaran yang kelihatan seperti padang pasir.

Monster Hunter diinspirasikan dari permainan video popular keluaran Capcom, dan plotnya dikatakan akan berbeza dari permainan video. Dalam filem tersebut, Artemis dan pasukan tentera elitnya dibawa ke kawasan yang penuh dengan rasaksa merbahaya. Dia dan unitnya akan bekerjasama dengan pemburu misteri (Jaa) dimana mereka semua cuba untuk menewaskan kesemua raksasa dan keluar dari kawasan tersebut.

Filem adaptasi permainan video itu diarahkan oleh Paul W.S. Anderson (Mortal Kombat, Resident Evil, Event Horizon). Anderson turut bertindak selaku penerbit bersama-sama Robert Kulzer, Martin Moszkowicz, Jeremy Bolt, dan Dennis Berard.

Pemburuan raksasa akan bermula pada 4 September 2020.


Trailer Terakhir Jurassic World: Fallen Kingdom Telah Dilancarkan

Studio Universal Pictures telah melancarkan trailer terbaru yang juga trailer terakhir filem Jurassic World: Fallen Kingdom. Anda boleh tonton trailer tersebut di pemain video dibawah.

Jurassic World: Fallen Kingdom diarahkan oleh J.A. Bayona, manakala Steven Spielberg dan Colin Trevorrow bertindak selaku penerbit eksekutif. Selain Chriss Pratt dan Bryces Dallas Howard, Jurassic World turut dibintangi oleh James Cromwell, Ted Levine, Justice Smith, Geraldine Chaplin, Daniella Pineda, Toby Jones, Rafe Spall, while BD Wong dan Jeff Goldblum

Filem ini mengisahkan Claire Dearing lakonan Bryce Dallas Howard yang menjumpai satu organisasi “kumpulan Perlindungan Dinosor”. Misi mereka adalah untuk mencari jalan bagaimana hendak membawa keluar dinosor keluar dari “pulau” kerana terdapat gunung berapi yang aktif dan menunggu masa untuk meletus di pulau tersebut dan mengakibatkan dinosor pupus sekali lagi.

Jurassic World: Fallen Kingdom akan menemui penonton pada 22 Jun 2018


Review Filem: Satria Dewa: Gatotkaca (2022)

AMARAN SPOILER Industri filem Indonesia dipelbagaikan lagi dengan satu lagi filem adiwira terbaru selepas Gundala. Satria Dewa: Gatotkaca adalah filem pertama dalam Satria Dewa Semesta, yang digambarkan sebagai seteru kepada Jagat Sinema Bumilangit dimana Gundala adalah filem pertama francais itu. Persaingan itu diibaratkan seperti Marvel Cinematic Universe dan DC Extended Universe dengan pertambahan variasi genre superhero dalam filem-filem Indonesia. ...

AMARAN SPOILER
Industri filem Indonesia dipelbagaikan lagi dengan satu lagi filem adiwira terbaru selepas Gundala. Satria Dewa: Gatotkaca adalah filem pertama dalam Satria Dewa Semesta, yang digambarkan sebagai seteru kepada Jagat Sinema Bumilangit dimana Gundala adalah filem pertama francais itu. Persaingan itu diibaratkan seperti Marvel Cinematic Universe dan DC Extended Universe dengan pertambahan variasi genre superhero dalam filem-filem Indonesia.
Dilakonkan oleh Rizky Nazar sebagai Yuda/Gatotkaca dan Yasmin Napper sebagai Agni, Satria Dewa: Gatotkaca menandakan permulaan epik kepada pertembungan dua kelompok dalam mitos Hindu, Pandawa dan Korawa diera moden Indonesia. Berbeza dengan Bumilangit, Satria Dewa lebih menjurus kepada konflik sejagat yang mengancam keamanan, bukan sahaja kepada masyarakat Indonesia, tetapi juga kepada dunia khususnya.
Plot filem tertumpu kepada watak Yuda, seorang anak muda yang kurang bernasib baik dan baru sahaja kehilangan pekerjaan. Menjaga ibunya yang sakit dan hilang ingatan, Yuda buntu untuk meneruskan hidup, ditambah pula dengan kebimbangan bahawa dia dan ibukan akan diusir keluar dari rumah kerana lambat membayar wang sewa.

Kekusutannya itu bagaimanapun mendapat sedikit kelegaan dengan rakannya baiknya menawarkan pekerjaan untuk mengambil gambar sewaktu acara graduasi. Namun, ketika disana, satu kejadian aneh telah berlaku dimana rakannya itu, Erlagga, telah dibunuh oleh satu sosok misteri. Dalam usaha untuk menangkap si pelaku, Yuda tewas dalam pertarungan dengan lelaki tersebut, kemudian tersedar di rumah dalam keadaan cedera di badan.
Tekad untuk mencari pembunuh rakannya telah membawa Yuda ke dalam penyiasatan, dimana dia akhirnya bertemu Agni, rakan Erlangga, yang juga tertanya-tanya motis pembunuhan Erlangga. Dari titik situlah, dia mengentahui rahsia Erlangga, kes-kes pembunuhan misteri yang serupa, pertembungan dua kelompok misteri dan yang paling penting, siapakah dirinya yang sebenar.
Jika dilihat pada filem pengenalan Satria Dewa Semesta ini, tidak dinafikan ia mampu pergi jauh ke peringkat global, khususnya ketika penonton melihat aksi-aksi pertarungan yang menarik dan melibatkan mitos dewa-dewa Hindu, sepertimana kita melihat dewa-dewa Greek dan Norse diangkat ke dalam genre superhero seperti Thor dan Hercules. Namun, masalah yang cukup ketara bagi filem Gatotkaca ini adalah bagaimana si penulis skrip dan pengarah, menceritakan pengenalan kepada penonton yang kurang arif tentang kisah perseteruan epik diantara Pandawa dan Korawa.
Dari permulaan filem hingga ‘twist’ dipenghujung, terlampau banyak ‘input’ – yang adakalanya tidak berkaitan – telah dimasukkan, sehingga penonton kehilangan rentak untuk mengentahui sejarah Pandawa dan Korawa serta kaitannya dengan Yuda dan watak-watak lain. Terlampau banyak ‘lubang-lubang’ plot yang ditinggalkan, berpotensi untuk membuatkan penonton ‘meninggalkan’ terus jalan ceritanya, kerana tidak semua penonton tahu mitos Pandawa dan Korawa, apatah lagi mitos dewa-dewa Hindu.

Terdapat beberapa bahagian cerita filem ini boleh kira agak klise dan sangat boleh dijangkakan, terutamanya ketika twist dibahagian ketiga filem. Elemen-elemen drama yang dimasukkan ke dalam plot hampir menjurus kearah ‘Sinetron’, mujur Yayan Ruhian segera berkata “cukup dengan drama keluarga,” jika tidak, mungkin kita akan melihat babak-babak ‘zoom in-zoom out.’
Plot yang kurang mencengkam dilemahkan dengan ‘cringiness’ beberapa watak serta dialog dalam filem ini. Di awal filem, penonton mungkin menjangka filem ini memiliki nada yang gelap dan serius, tetapi apabila Yuda bertemu dengan sekumpulan orang ala pasukan Avengers, segalanya berubah menjadi komedi yang tidak kelakar.
Watak seperti Quinn lakonan pelakon Jamaica/Indonesia, Zsazsa Utari, seharusnya dibunuh sewaktu di peringkat draf skrip lagi kerana lakonannya agak menjengkelkan. Pelakon kanak-kanak Ali Fikry, yang memainkan watak Gege, cuba menjadi watak komik, tetapi kurang menjadi.
Tidak banyak yang boleh diperkatakan tentang Rizky Nazar dan Yasmin Napper, walaupun mereka adalah watak utama, cuma di filem lain yang akan datang, kita berharap dapat melihat lebih banyak lagi, bukan sekadar meraung ketika mereka meratapi kehilangan orang kesayangan.

Disebalik kualiti lakonan yang lemah, Yayan dan Cecep Arif Rahman telah mencuri perhatian penonton dengan aksi persilatan dan keseriusan mereka. Ya, pasti ramai yang menantikan kemunculan mereka, dan percayalah, penantian anda untuk melihat lakonan mereka ternyata sangat berbaloi.
Dari segi teknikal seperti kesan khas, boleh dikatakan memuaskan. Kita tidak perlu berharap ia setanding Hollywood kerana filem ini dihasilkan oleh produksi Indonesia. Selagi ia tidak menyamai kualiti CGI Nollywood, selagi itu kita boleh menikmati dengan tenang kesan-kesan khas dalam filem ini.
Tolak tepi transformasi Yuda menjadi Gatotkaca – yang dirasakan agak malas penulisan skripnya – aksi adiwira itu menentang penjahat adalah pekara yang paling boleh dinikmati penonton. Pertarungan dengan bala tentera Korawa boleh dikira mendebarkan, dengan aksi koregrafi yang menarik, tetapi aksi terakhir antara Gatotkaca, Pandega dan Beceng benar-benar membuka mata penonton yang hampir layu tertidur kerana penceritaaan yang bosan dan bersepah.
Secara keseluruhannya, Satria Dewa: Gatotkaca boleh menjadi yang terbaik sekiranya ia menyampaikan jalan cerita yang teratur dan menyingkirkan watak-watak yang tidak relevan dengan plot. Namun begitu, ia masih boleh dinikmati penonton, terutamanya kepada mereka yang gemarkan genre superhero dan aksi.

                   Rating Kakimuvee

2.5/5


Tarikh Tayangan Aquaman 2 & Shazam 2 Mungkin Akan Ditukar.. Sekali Lagi

Menurut The Hollywood Reporter, terdapat khabar angin mengenai perubahan tarikh tayangan untuk filem terbaru DC Aquaman and the Lost Kingdom dan Shazam! Fury of the Gods.

Warner Bros. Discovery dikhabarkan sedang mempertimbangkan untuk mengubah tarikh keluaran kedua-dua sekuel itu, yang kini ditetapkan pada 21 Disember untuk Shazam! Fury of the Gods dan 17 Mac 2023 untuk Aquaman and the Lost Kingdom.

Tiada maklumat mengenai tarikh baharu itu, bagaimanapun, peminat mungkin dapat mengentahuinya ketika panggilan pendapatan Warner Bros. Discovery pada Khamis ini.

Berita itu hadir di tengah-tengah kekacauan yang berlaku dalam DCEU. Awak tahun ini, terdapat laporan yang membayangkan Warner Bros. Discovery ingin mengkaji semula keadaan semasa DCEU. Dengan potensi hanya tiga filem – Black Adam, The Flash dan Blue Beetle – mempunyai tarikh tayangan konkrit setakat ini.


“Flower Of Evil” Catat Rating Tontonan Tertinggi

Drama terbaru tvN, Flower of Evil mencatatkan rating tontonan tertinggi setakat ini.

Pada 20 Ogos, drama suspen thriller lakonan Lee Joon Gi dan Moon Chae Won mencapai rating tertinggi dengan mencatatkan rating sebanyak 3.9 peratus, sekaligus mencipta rekod peribadi drama tersebut.

Sementara itu, drama KBS 2TV, Into the Ring kekal mantap menuju siri finale. Drama tersebut mencatatkan purata rating 2.6 peratus dan 2.9 peratus untuk dua bahagiannya.

Akhir sekali, drama JTBC, Was It Love? mencatat rating tertinggi sebanyak 1.8 peratus untuk episod terbaru.


Sekuel A Quiet Place Bakal Dihasilkan

Tidak dinafikan filem A Quiet Place adalah sebuah filem seram yang sangat menarik dan tidak tipikal dengan filem-filem seram yang lain. Filem tersebut bukan sahaja mendapat kritikan sangat positif dari para pengkritik, malah turut diminat pengemar-pengemar filem seram.

Disebabkan kejayaannya itu, sekuel A Quiet Place telah pun dirancang oleh pihak studio dengan John Krasinski akan turut terlibat dalam pembikinan filem kedua itu nanti. Pekara ini dedahkan sendiri oleh penerbit filem Andrew Form.

Cuma setakat ini tidak diketahui sama ada filem terbaru nanti akan berbentuk prekuel atau sekuel memandangkan penglibatan John Krasinki dalam projek terbaru ini. Watak Kransinki telah dimatikan dalam filem pertama selepas dia mengorbankan dirinya demi menyelamatkan anak-anaknya. Ataupun Kransinki mungkin bertindak dibelakang tabir sahaja.

Filem pertama A Quiet Place yang dibintangi John Kransinki dan isterinya, Emily Blunt telah berjaya meraih $326 juta dolar seluruh dunia dari modal pembikinan sekitar $17 juta dolar sahaja. Malah filem ini menerima penerimaan yang baik dari pengkritik dan penonton apabila meraih 95% dilaman Rottentomatoes dan 7.9/10 dilaman iMDB

Setakat ini, sekuel A Quiet Place masih belum mempunyai tarikh tayangan rasmi dan masih diperingkat awal.


Klip Video Terbaru Maze Runner: The Death Cure – “The Wall”

20th Centery Fox mengeluarkan klip video terbaru filem Maze Runner: The Death Cure yang diberi tajuk “The Wall”. Anda boleh tonton video berkenaan di bawah. Maze Runner: The Death Cure adalah filem yang diadaptasikan dari novel yang ditulis oleh James Dashner dan ia adalah kesinambungan kepada filem pertama The Maze Runner yang ditayangkan pada tahun 2014 dan Maze Runner: Scorch Trial yang ditayangkan pada 2015

Filem terakhir dalam saga Maze Runner mengisahkan Thomas mengetuai sekumpulan Gladers dalam misi terakhir dan paling merbahaya sekali. Misi mereka adalah untuk menyelamatkan rakan-rakan mereka dengan memasuki Last City, laluan maze paling merbahaya sekali dan dikawal oleh WCKD. Jika mereka berjaya melepasi Last City, ia akan mendapat jawapan yang dicari oleh Gladers sejak tiba di maze

Filem ketiga ini diarahkan oleh Wes Ball, pengarah dua filem terdahulu dan dibintangi oleh Dylan O’Brien, Kaya Scodelario, Thomas Brodie-Sangster, Ki Hong Lee, Giancarlo Esposito, Aidan Gillen, Barry Pepper, Will Poulter, dan Patricia Clarkson.

Maze Runner: The Death Cure akan mula ditayangkan pada 25 Januari 2018


[TRAILER] SHIN ULTRAMAN Akan Ditayangkan Di Pawagam Tempatan Pada 6 Oktober Ini

Filem yang dinanti-nanti, Shin Ultraman, akan menemui peminat tempatan mulai 6 Oktober ini.

“Dengan kemunculan raksasa gergasi dan ganas yang dikenali sebagai “Spesies Kelas-S,” kerajaan Jepun telah membentuk SSSP untuk mengkaji dan mencari jalan untuk mengalahkan mereka.” menurut sinopsis.

“Ketika serangan raksasa itu, SSSP terkejut kerana terdapat sekutu baru yang menyertai perjuangan mereka menentang raksasa: gergasi berwarna perak yang mereka namakan “Ultraman.” Namun, apakah matlamat sebenar Ultraman? Mengapa dia membantu manusia menentang raksasa? Dan bagaimana semua ini berkaitan dengan veteran SSSP Shinji Kaminaga dan perubahan personalitinya yang tiba-tiba selepas menyelamatkan seorang kanak-kanak semasa penampilan pertama Ultraman?”

Diarahkan oleh Shinji Higuchi, Shin Ultraman dibarisi pelakon seperti Takumi Saitou, Masami Nagasawa, Akari Hayami, Daiki Arioka dan ramai lagi.

Anda boleh lihat trailer dan poster rasmi Shin Ultraman dibawah:


WarnerMedia Announces Black & White Version Of Zack Snyder’s Justice League & Launch DC Consumer Products In conjunction With The Movie

The black and white version of Zack Snyder’s Justice League: #JusticeIsGray premieres exclusively on HBO GO from 2 April. Now you can stream or download the #SnyderCut in black and white or full colour. Add to the excitement with these limited edition Justice League collectibles and DC branded merchandise:

Territory

Licensee

Description

Malaysia

Royal Selangor

Royal Selangor presents DC’s greatest characters, representing some of the most iconic in the entire superhero pantheon. Leading the league with Superman Action Comics #1 figurine that pay homage and brings the first Superman comic book cover to spectacular three-dimensional life, Batman Shogun collection (in collaboration with XM Studios), Batman 80th Classic Batmobile Replica, and much more. Wonder Woman figurine will also join the line up in May, follow-up by new Batman figurine in June!
Shop DC collections at https://my.royalselangor.com/dc

A&S

A&S is Malaysia’s leading designer, manufacturer and distributor of innovative consumer electronic products, offers fans of the hit series a stylish audio equipment, home appliances for the iconic Justice League. https://www.aandss.com/dcspecial.html

Arch Collection

ARCH is proud to officially collaborate with DC Comics “Justice League” collectibles. Each character is artistically captured through finely cut wood veneer. Designed to captivate the rustic texture and tone of the wood in a beautiful contrast, these collectibles are hand-assembled to perfection. The final product is an authentic Born-in-Kuala Lumpur masterpiece.
https://www.archcollection.com/collections/collaborations

Stream or download Zack Snyder’s Justice League on HBO GO. Download the app at App Store or Play Store and get a free trial. Access HBO GO via Astro or at https://www.hbogoasia.com/. HBO GO is available on Android TV, Apple TV, LG TV and Samsung Smart TV – and comes with AirPlay and Google Cast functionality.


REMP-IT 2 Bakal Mencetuskan Fenomena Selepas 16 Tahun

Remp-it pernah mencetuskan fenomena tersendiri pada tahun 2006. Kini, setelah 16 tahun ia kembali dengan nafas dan aksi terbaru melalui Remp-it 2.

Dunia permotoran sendiri telah melalui satu perubahan yang agak ketara sepanjang tempoh tersebut seiring berlakunya perubahan dalam dunia penerbitan filem dan selera penonton.

Menyedari perkara itu, FKX Film tampil dengan filem sulungnya yang mengetengahkan aksi dan jalan cerita yang lebih matang dalam Remp-it 2. Filem yang menjalani penggambaran pada hujung 2019 ini terpaksa menunggu lebih lama untuk menemui penonton disebabkan pendamik Covid-19 yang melanda dunia.

Remp-it 2 merupakan sambungan dari Remp-it (2006) namun, dengan kecanggihan teknologi penggambaran sekarang, semua aksi perlumbaan berlaku di siang hari. Penonton dapat menyaksikan aksi perlumbaan tersebut dengan lebih jelas.

Filem ini juga mengetengahkan pelbagai jenis motosikal dari pelbagai kategori termasuk motosikal biasa seperti Y15, RS, RXZ, 12Z, motorcross, cub prix sehinggalah ke superbike. Elemen motosikal digerakkan oleh elemen-elemen persahabatan dan kekeluargaan membuatkan Remp-it 2 sesuai ditonton oleh semua lapisan masyarakat.

FKX Film menujukan filem ini kepada lagenda-lagenda sukan permotoran Malaysia yang telah banyak mengharumkan nama negara di persada antarabangsa. Perjuangan mereka tanpa mengenal erti jemu dan sehingga sampai mempertaruhkan keselamatan dan nyawa mereka sendiri.

Seperti pejuang tanahair yang lain, mereka juga perlu diraikan dan kisah hidup mereka juga perlu difilemkan. Remp-it 2 merupakan salah satu usaha dari Penerbit dalam jangka masa panjang boleh melahirkan pelumba-pelumba yang mampu mengharumkan lagi nama negara di dalam arena permotoran.

Filem Remp-it 2 ini diterbit dan diarahkan oleh Farid Kamil selain bertindak sebagai pelakon utama disamping barisan pelakon seperti Cat Farish, Julia Hana, Izzue Islam, Niezam Zaidi, Farez Ridzwan, Shiha Zikir, Chiwan Chilok, Mamak Puteh, Rudy GTB, Gabit Saleh, Shahkimin serta penampilan sulung Muhammad Kamil a.k.a Che Mad yang telah memberi mutu lakonan yang meyakinkan pada usia 7 tahun.

Penggambaran yang dilakukan selama 55 hari di lokasi-lokasi yang dipilih sesuai dengan jalan cerita termasuk Ulu Choh Johor, Melaka, Gong Badak Terengganu, Sungai Lembing Pahang, serta sekitar Lembah Klang termasuk Litar Antarabangsa Sepang.

Kepada semua peminat dunia permotoran, nantikan Remp-it 2 di pawagam 24 Nov 2022 ini.

Remp-it 2 di pawagam 24 Nov 2022


Review Filem: Kelaster (2020)

Bersantai bersama rakan-rakan ‘reviewer’ (Tellygeram & Rekomen Filem) sambil menonton filem Kelaster dilayar projector adalah satu pengalaman yang cukup kelakar. Kami semua sangat kagum dengan…. ke’tahi’an filem ini sehingga banyak kutukan membina kami lempiaskan dalam podcast Kakimuvee.

Ok, bagi pihak Kakimuvee, filem ini boleh dikatakan lebih teruk dari Miimaland (Korang baca review disini), sangat teruk baik dari segi ‘line up cast’, storyline sehingga ke genrenya sendiri.

Sebagai sebuah filem seram komedi, elemen seram dan komedinya seharusnya berjaya membuatkan penonton takut dan dalam masa yang sama, terhibur dengan komedi yang cuba disampai oleh pelakon. Tetapi Kelaster jelas sekali gagal memberikan genre seram dan komedi kepada penonton.

Jujur saya katakan, kami semua sangat ‘annoying’ dengan lakonan Achey. Dia terlampau ‘overshadow’ watak Usop lakonan Merqee. Achey kerap kali mengulangi ‘line’nya, malah komedi yang cuba disampaikan langsung tidak membuat saya dan rakan-rakan ketawa.

Kehadiran Nora Danish yang membawa watak Ain turut gagal menghalang penguasaan watak Achey. Pendek kata, ‘it’s all about’ Achey. Bagaimanapun, ini pertama kali saya suka dengan peranan Adam John sebagai Warden – nampak garang.

Plot Kelaster agak ‘mess’. Konsep cerita dalam cerita langsung tidak menguatkan plot utama mengenai dua pelajar yang terperangkap dalam hostel sewaktu Perintah Kawalan Pergerakan. Subplotnya hanya sekadar menceritakan pengalaman menakutkan Zul (Achey) dan Usop, tetapi tidak ‘related’ dengan ‘main story’.

Kisah lampau Ain telah twist genre filem ini ke drama romantik. Azhan Rani hanya sekadar ‘clickbite’, tidak banyak ‘screentime’ untuk peranan Azhan Rani. Twist dan cerita sangat predictable, dan ‘the worst’ part, kenapa perlu ada musik lagu Sakit dalam filem ni!.

Seteruk-teruk Miimaland, masih ada susuk tubuh hantu yang menakutkan, tetapi hantu Kelaster langsung tidak menyeramkan – bukan tak seram, tetapi langsung tiada rupa hantu!. Bukan itu sahaja, ‘jumpscare’nya tidak menjadi, dan cubaan untuk membuatkan suasana seram hanya menimbulkan kejian kami semua. Seperti yang saya katakan diatas, filem ini betul-betul tidak menepati fokus genrenya.

Secara keseluruhannya, Kelaster hanya mengorek lagi lubang hina filem tempatan yang semakin dalam. Impian Finas yang mahu membawa filem tempatan ke peringkat Oscar hanyalah sekadar angan-angan ‘ketum’. Filem-filem berkualiti tempatan tidak mampu mendapat sambutan sekiranya masih ada filem seteruk ini. Harus diingat, ‘mindset’ “filem tempatan mesti sampah” masih menebal difikiran penonton. Jadi sebagai badan yang meningkatkan kualiti filem, Finas harus pastikan tiada lagi filem-filem teruk seperti Kelaster.

Anda boleh dengar spoiler talk, ulasan penuh dan reaksi Kelaster di Podcast Kakimuvee. Terima kasih kepada Tellygeram dan Rekomen Filem.


Akshay Kumar Bakal Muncul Dalam Filem Berbajet Besar

Pelakon terkenal Bollywood, Akshay Kumar dilaporkan bakal muncul dengan filem bajet besar terbarunya terbitan Yash Raj Films dan Aditya Chopra.

Dalam filem arahan Chandraprakash Dwivedi tersebut, Akshay dilaporkan akan membawa watak sebagai raja Prithviraj Chauhan.

“Filem ini akan dilakukan dalam skala yang besar. Pasukan produksi juga akan membuat latar belakang pada abad ke-12. Pengarah sudah merancang untuk menghasilkan filem mengenai Prithviraj Chauhan sudah lebih dua tahun setengah.

“Akshay merupakan satu-satunya pilihan untuk menggalas watak tersebut. Aditya yang sukakan dengan jalan cerita itu telah bersetuju untuk turut terlibat dalam pembikinan filem ini. Ia akan memaparkan kisah cinta epik di antara Prithviraj dan Sanyogita,” ujar salah satu sumber kepada Indian Express.

Penggambaran filem drama sejarah ini akan berlangsung pada tahun hadapan selepas Akshay selesai dengan penggambaran Hera Pheri 3.

Filem yang masih lagi belum mempunyai judul ini berkisarkan tentang raja Prithviraj Chauhan pada abad ke-12 yang memerintah di Rajasthan, Haryana, Delhi, dan beberapa bahagian di Madhya Pradesh dan Uttar Pradesh. Dia juga telah jatuh cinta dengan puteri Kannauj Sanyogita.

Sementara itu, Akshay juga mempunyai dua buah filem terbaru lagi yang akan ditayangkan tidak lama lagi iaitu Kesari dan juga Gold.


Aksi berani mati Tom Cruise dalam Filem Rogue Nation

Aktor filem Top Gun dan Mission Imposible, Tom Cruise memang terkenal dengan aksi lagak ngeri dalam setiap filem lakonan beliau. Ini kerana, beliau antara aktor yang melakukan sendiri aksi – aksi tersebut tanpa memerlukan khidmat pelakon lagak ngeri. Seperti Jackie Chan dan Keanu Revee, beliau sanggup mengenepikan perasaan sakit dan takut semata – mata mahu melakukan sendiri aksi – aksi seperti itu.

Walapun sudah berusia 52 tahun, ramai peminat menganggap, pelakon seperti Tom Cruise memang sukar untuk dicari dalam era CGI dan teknologi ini. Ini kerana, kebanyakkan aksi Stunt aktor – aktor Hollywood yang lain akan dilakukan oleh stuntman atau menggunakan teknik CGI dan teknologi.

Dalam filem terbaru Tom Cruise, Mission Impossible: The Rogue Nation, hampir keseluruhan aksi lagak ngeri dalam filem tersebit dilakukan oleh beliau dan aksi yang paling mustahil dan boleh dikatakan berani mati juga dilakukan sendiri oleh Tom Cruise.

Aksi yang dilakukan oleh beliau ialah babak dimana dia dikehendaki untuk tersangkut pada pintu kapal terbang yang sedang terbang di udara. Aksi ini memang aksi sebenar, tiada teknik CGI tiada teknik komputer. 100% pure action. Beliau hanya di ikat pada pintu kapal terbang dalam menjayakan aksi tersebut.

Bayangkan kalau tali itu terputus? pihak produksi mungkin terpaksa mencari lelaki yang merupai beliau bagi menyiapkan filem tersebut.


Chris Pratt Menentang Makhluk Asing Dalam Teaser “The Tomorrow War”

Amazon Studios telah melancarkan teaser pertama filem aksi sains fiksyen arahan Chris McKay, The Tomorrow War, lakonan bintangi Marvel Cinematic Universe Chris Pratt.

Teaser dibawah memberikan pratonton pertama kepada kita urutan filem yang penuh aksi, yang melibatkan watak Pratt ketika dia memimpin sekumpulan tentera ke masa depan untuk menyelamatkan dunia dari makhluk asing. Filem ini turut dibintangi pemenang Oscar J.K. Simmons dan calon Emmy Yvonne Strahovski, filem ini akan tersedia untuk streaming pada 23 Julai, secara eksklusif di Amazon Prime Video.

Dalam The Tomorrow War, dunia terkejut ketika sekelompok penggembara masa tiba dari tahun 2051 untuk menyampaikan pesanan terdesak: Tiga puluh tahun di masa depan, umat manusia kalah dalam perang global terhadap spesies asing yang sangat menakutkan.

Satu-satunya harapan untuk bertahan adalah membawa tentera dan orang awam dari masa kini pergi ke masa hadapan dan menyertai pertempuran. Di antara mereka yang direkrut adalah guru sekolah menengah dan ketua keluarga Dan Forester. Bertekad untuk menyelamatkan dunia untuk anak perempuannya yang masih muda, Dan bekerjasama dengan seorang saintis yang cemerlang dan ayahnya dalam usaha terdesak untuk mengubah semula nasib planet ini.

Menyertai Chris Pratt sebagai Dan Forester adalah J.K. Simmons (Whiplash), Yvonne Strahovski (The Handmaid’s Tale), dan Betty Gilpin (G.LO.W.). Projek ini menandakan kerjasama terbaru Pratt dengan Amazons kerana dia kini sedang dalam produksi untuk adaptasi siri drama thriller Amazon Prime Video yang akan datang, The Terminal List.

Filem ini turut menampilkan Sam Richardson, Theo Von, Jasmine Matthews, Keith Powers, Mary Lynn Rajskub, Edwin Hodge, Mike Mitchell, Seychelle Gabriel, Alan Trong, Chibuikem Uche dan Alexis Louder.

The Tomorrow War diarahkan oleh Chris McKay (Robot Chicken, The Lego Batman Movie) berdasarkan skrip yang ditulis oleh Zach Dean (Deadfall, 24 Hours to Live). Filem ini sepatutnya untuk tayangan pawagam, tetapi telah ditunda beberapa kali disebabkan pandemik. Amazon telah mendapatkan hak pengedaran dari Paramount Pictures.


Johnny Depp Mahu Kisah Jack Sparrow Ditutup Dengan Sempurna

Johnny Depp memberi keterangan pada awal minggu ini bahawa dia mahu terus membuat filem Pirates of the Caribbean kerana mahu memberikan “selamat tinggal yang sempurna” kepada Jack Sparrow dan watak lain dalam francais popular itu, lapor Variety.

Perbicaraan kes fitnah terhadap bekas isteri Johnny Depp diteruskan di Fairfax, A.S. dan perkembangan terbaru itu membuka kisah disebalik pemecatan Depp dari francais popular Pirates of the Caribbean.

Francais itu menjadi teras kepada keseluruhan kes fitnah Johnny Depp terhadap bekas isternya, Amber Heard. Menurut pelakon itu, op-ed yang diterbitkan Washington Post pada 2018, di mana dia dituduh mendera isterinya, telah menjadi punca utama Disney menggugurnya dari francais Pirates.

Walaupun Heard tidak menyebut nama penderaanya, ia difahami secara meluas bahawa Depp yang dia maksudkan dalam op-ed itu.

Pelakon yang membawa peranan Jack Sparrow itu berkata, selepas penerbitan itu, dia digugurkan terus dari francais, dan ini bermaksud dia kehilangan berjuta-juta dolar dalam bentuk pendapatan berpotensi dari francais yang diterajui Depp.

Dalam kenyataan di mahkamah baru-baru ini (via Variety), Depp menjelaskan bahawa dia merancang untuk menyelesaikan francais itu, dengan syaratnya yang tersendiri.

“Perasaan saya ialah watak-watak ini sepatutnya mendapat ucapan selamat tinggal yang sepatutnya,” Depp memberi keterangan. “Ada cara untuk menamatkan francais seperti itu… Saya bercadang untuk meneruskan sehingga tiba masanya untuk berhenti.”

Walaupun terdapat beberapa laporan yang mengatakan Disney sedang mengerjakan filem terbaru Pirates of the Caribbean, Depp, dalam kenyataan mahkamah, merujuk projek filem itu masih dalam “keadaan tergantung.” Depp juga menjelaskan bahawa dia telah didatangi pasukan kreatif untuk mengambil bahagian dalam menulis lakon layar bagi filem keenam Pirates

Antara projek-projek Pirates yang dilaporkan sedang dikerjakan Disney adalah sebuah filem baharu yang akan dibintangi Margot Robbie, dan satu sekuel langsung dari francais sedia ada – walaupun tanpa penglibatan Captain Jack Sparrow.

Jelas sekali Depp mahu meneruskan peranannya, setidak-tidaknya satu lagi filem, bagi menutup kisah Jack Sparrow dan watak-watak lain. Walaupun dia sudah memiliki lima filem, francais itu berpotensi untuk terus menjana pendapatan, lebih-lebih lagi Pirates of the Caribbean sangat popular di peringkat antarabangsa.

Apa sahaja perancangan Depp terhadap watak itu kini sudah hilang, tetapi persoalan terbesar adalah, mampukah siri filem popular ini dapat bertahan tanpa kehadiran Captain Jack Sparrow? Segalanya bergantung pada Disney dalam mengambil risiko meneruskan francais tanpa Jack Sparrow yang sebenar.


Dakwaan Menyeleweng, Finas Tidak Kompromi Mana-Mana Pihak

Selepas kerajaan BN ditumbang, para pengiat seni mula lantang mempersoalkan tentang ketidaktelusan pemberian dana kerajaan kepada penggiat seni yang diuruskan oleh Perbadanan Kemajuan Filem Nasional (Finas).

Disebabkan dakwaaan tersebut, Finas menyatakan bahawa mereka memandang serius terhadap dakwaan tersebut dan tidak akan berkompromi dengan mana-mana pihak yang didapati menyalahgunakan kuasa dalam melindungi isu ketirisan pengurusan dana yang disalurkan kepada penggiat seni tempatan.

Ketua Pengarahnya, Datuk Fauzi Ayob telah mengeluarkan kenyataannya baru-baru ini dan berkata akan mengambil tindakan kepada individu yang bertanggungjawab melakukan penyelewangan.

“Sebarang perbuatan yang melanggar undang-undang dan menjejaskan kepentingan organisasi akan diambil tindakan tegas,”

Beliau mengulas lanjut laporan eksklusif dari Astro Gempak berjudul [Eksklusif]: Dana Finas Tidak Diberikan Secara Telus Pada Penggiat Seni, Produser Jumpa Pegawai Atasan Kerajaan Di Hotel yang disiarkan pada 1 Jun lalu.

Ujarnya, beliau memandang serius terhadap perkara dan dakwaan yang dikemukakan dalam artikel tersebut.

“FINAS ingin memohon kerjasama dari semua pihak yang mempunyai sebarang maklumat dan juga asas bukti yang kukuh untuk tampil ke hadapan bagi memudahkan FINAS mengambil tindakan selanjutnya,” katanya.


KL Gangster: Underworld Akan Bersiaran Di Iflix Tidak Lama Lagi

Universe KL Gangster dikembangkan lagi apabila pengarah filem berbakat besar, Syafiq Yusof mengarahkan siri televisyen berjudul KL Gangster: Underworld tidak lama lagi. Siri televisyen tersebut akan bersiaran di platform ‘video on demand’ milik Iflix.

Menurut laman web Cinema.com.my, siri televisyen tersebut merupakan siri ‘spin-off’ daripada filem KL Gangster 1 & 2 arahan abangnya Syamsul Yusof. Syafiq akan dibantu oleh pengarah bersama iaitu Faisal Ishak yang juga merupakan pengarah filem francais Juvana

Siri televisyen terbitan Skop Production itu akan menjalani penggambaran sepenuhnya di Malaysia dan dijangka akan ditayangkan pada pertengahan tahun 2018.

Menurut Pengerusi dan Ketua Pegawai Eksekutif Skop Productions, Datuk Yusof Haslam, beliau sungguh teruja apabila dapat berpeluang menjalin kerjasama dengan iflix.

“Kami berbangga untuk mendapat peluang berkolaborasi dengan iflix dalam menghasilkan karya tempatan berkualiti seperti “KL Gangster: Underwold”, yang merupakan drama bersiri pertama iflix di Malaysia.

“Kolaborasi ini merupakan satu usaha baru dalam meneroka potensi baru untuk industri filem Malaysia,” ujarnya.

Sementara itu, Pengarah Program Asal iflix, Mark Francis turut sama teruja untuk bekerjasama dengan salah sebuah produksi hebat Malaysia yang sering menghasilkan filem-filem pecah panggung.

“Sasaran kami adalah untuk memberikan penonton iflix satu pengalaman baru terhadap drama tempatan menerusi naskhah asal kami. Filem “KL Gangster” merupakan satu asas yang sempurna untuk drama siri yang mana ia akan menampilkan sesuatu yang segar dan kejutan kepada peminat.”

Jalan cerita KL Gangster: Underworld akan mengambil tempat selepas kejadian dalam KL Gangster 1 selepas kumpulan gengster berpecah dan ketua-ketua meringkuk di penjara atau mati. Disebalik itu seorang ahli kumpulan gengster cuba keluar dari dunia jenayah, namun satu insiden telah membawanya kembali ke jalan lama. Sementara itu, ancaman baru yang lebih hebat mula timbul dan memulakan era baru KL Gangster.


Prime Video Release Official Teaser For Season Two Of The Summer I Turned Pretty

Season Two of The Summer I Turned Pretty launches with three episodes on Friday, July 14, 2023, with new episodes following weekly until the season finale on Friday, August 18, 2023.

Belly used to count down the days until she could return to Cousins Beach, but with Conrad and Jeremiah fighting over her heart and the return of Susannah’s cancer, she’s not sure summer will ever be the same. When an unexpected visitor threatens the future of Susannah’s beloved house, Belly has to rally the gang to come together—and to decide once and for all where her heart lies.

Season Two of The Summer I Turned Pretty is led by showrunners Jenny Han and Sarah Kucserka. Han, Kucserka, Karen Rosenfelt, and Gabrielle Stanton serve as executive producers, along with Hope Hartman, Mads Hansen, and Paul Lee for wiip. The series is a co-production of Amazon Studios and wiip.

Jenny Han is the No. 1 New York Times best-selling author of the To All the Boys I’ve Loved Before and The Summer I Turned Pretty series. Her books have been published in more than 30 languages.

Jenny Han is the No. 1

To All the Boys I’ve Loved Before

To All the Boys I’ve Loved Before

For television, she created two new series based on her books—Prime Video’s The Summer I Turned Pretty, which she executive produces and co-showruns, and the Netflix series XO, Kitty, a spinoff of the To All the Boys universe, which she also executive produces and co-showruns.

For film, she executive produced all three films in Netflix’s global hit To All the Boys trilogy. Han lives in Brooklyn, New York.


Penerbit ‘Pirates of Caribbean’ Sah Projek Yang Diterajui Margot Robbie Masih ‘Hidup’

Semasa temu bual dengan The Hollywood Reporter, penerbit filem terkenal Jerry Bruckheimer telah mendedahkan status Pirates of the Caribbean, yang merupakan salah satu francais filemnya yang paling berjaya.

Dia mendedahkan bahawa mereka masih membangunkan dua filem Pirates of the Caribbean: satu daripadanya ialah projek yang melibatkan pelakon yang lebih muda, manakala satu lagi ialah projek yang dipimpin Margot Robbie yang sebelum ini dianggap akan dibatalkan.

“Kami mempunyai skrip yang sangat bagus,” kongsi Bruckheimer.

“Kami membangunkan dua daripadanya – satu dengan Margot Robbie dan satu dengan pelakon yang lebih muda. Margot Robbie memerlukan sedikit kerja lagi. Pelakon muda sudah selesai. Mudah-mudahan kita akan mendapat kedua-duanya.”

Walaupun Robbie mendedahkan bahawa projek itu telah dibatalkan, Bruckheimer bagaimanapun mengesahkan bahawa filem itu “masih hidup” diperingkat studio.

Dia juga terus mengusik “kisah kuat” projek itu sambil menyatakan komitmennya untuk membawanya ke skrin besar dalam masa terdekat.

Dia menambah, “Ia masih hidup untuk saya. Ia masih hidup untuk Disney. Saya pasti dia (Robbie) kecewa kerana tidak mendapatnya terlebih dahulu — atau mungkin kerana dia sangat sibuk, jadi mungkin satu rahmat untuk berkerja kuat lebih sedikit. Kami percaya kami akan menyelesaikannya. Ia adalah cerita yang sangat kuat.”

Filem Pirates of the Caribbean yang diterajui Margot Robbie pertama kali diumumkan awal tahun ini oleh penerbit Jerry Bruckheimer. Tidak banyak maklumat yang didedahkan mengenai projek itu selain penglibatan Robbie.


Scott Adkins Sedang Dalam Rundingan Untuk Sertai “John Wick: Chapter 4”

Barisan pelakon John Wick: Chapter 4 terus berkembang!.

Pada Selasa yang lalu, Deadline melaporkan bahawa bintang American Assassin, Scott Adkins kini sedang dalam rundingan untuk menyertai barisan pelakon filem keempat John Wick.

Buat masa ini, watak yang ditawarkan kepada Adkins masih belum diketahui. Jika dia menerima tawaran, Adkins akan menyertai Keanu Reeves dan beberapa pelakon bintang seperti Donnie Yen, Hiroyuki Sanada, Rina Sawayama, dan banyak lagi.

Ansuran keempat akan menyaksikan kepulangan Keanu Reeves sebagai pembunuhan yang sukar untuk dikalahkan. Kali terakhir wataknya dilihat adalah semasa di melarikan diri dan mengalami kecederaan parah selepas di dikhianati Winston lakonan Ian McShane.

Chad Stahelski kembali sebagai pengarah manakala lakon layar ditulis oleh Shay Hatten dan Michael Finch, yang mengambil alih francais dari pencipta John Wick, Derek Kolstad.

Menyertai Reeves adalah bintang pop Jepun-British Rina Sawayaman, Shamier Anderson (Awake), Bill Skarsgard (IT), Hiroyuki Sanada (Mortal Kombat) dan Donnie Yen (IP Man), yang dilaporkan bakal membawa watak rakan lama kepada John Wick.

John Wick: Chapter 4 diterbitkan oleh Basil Iwanyk, Erica Lee dan Stahelski, dengan Reeves dan Louise Rosner akan bertindak sebagai penerbit eksekutif. Penggambaran telahpun bermula dan akan berlangsung di Perancis, Jerman dan Jepun. Filem terbaru ini dijadualkan tayangan pada 27 Mei 2022.


Sesuatu Yang Pelik Dalam TV Spot Maleficent: Mistress of Evil

TV Spot terbaru Maleficent: Mistress of Evil terbitan Walt Disney Pictures telah dilancarkan. Ia memaparkan beberapa rakaman baru yang mampu membuatkan anda tidak sabar untuk menontonnya. Anda boleh saksikan TV Spot filem ini dipemain video dibawah.

Berlatarbelakangkan selepas beberapa tahun sejak filem pertama Maleficent yang diterbitkan pada tahun 2014, Maleficent: Mistress of Evil akan meneroka hubungan rumit di antara pari-pari bertanduk itu dan Puteri Aurora, yang bakal menjadi ratu. Dalam pergelutan mereka untuk melindungi kawasan mereka dan makhluk ajaib di sana, muncul musuh baru.

Diarahkan Joachim Rønning, filem kedua ini ditulis oleh penulis skrip Linda Woolverton dan Micah Fitzerman-Blue & Noah Harpster.

Angelina Jolie dan Elle Fanning kembali membawakan watak masing-masing iaitu pari-pari Maleficent dan Princess Aurora, mereka turut dibantu beberapa pelakon lain iaitu Ed Skrein, Sam Riley, Harris Dickinson, Imelda Staunton, Juno Temple, Lesley Manville, Chiwetel Ejiofor, dan Michelle Pfeiffer.

Maleficent: Mistress of Evil akan mula ditayangkan dipawagam tempatan pada 17 Oktober 2019


Tonton Trailer ‘Red-Band’ Terbaru “The King’s Man”

20th Century Studios telah melancarkan trailer red band terbaru untuk filem arahan Matthew Vaughn, The King’s Man, lakonan Ralph Fiennes dan Gemma Arterton. Filem ini telah tertanggu beberapa kali, dan kini pihak studios menetapkan tarikh tayangan baru iaitu pada 22 Disember 2021.

Trailer ‘red band’ The King’s Man, yang anda boleh lihat di bawah bersama poster terbaru, menampilkan beberapa rakaman tersebut yang terus menjanjikan adegan-adegan aksi yang menarik.

Check out the new poster for @KingsManMovie, only in theaters this December. pic.twitter.com/hL3u78VnCp— 20th Century Studios (@20thcentury) August 26, 2021

The King’s Man adalah ansuran terbaru dari siri filem blockbuster pengintipan Kingsman arahan Matthew Vaughn, berdasarkan dari buku komik “The Secret Service” karya Mark Millar dan Dave Gibbons. Filem terbaru ini dibintangi Ralph Fiennes, Gemma Arterton, Rhys Ifans, Matthew Goode, Tom Hollander, Harris Dickinson, Daniel Brühl, Djimon Hounsou, dan Charles Dance.

Filem akan datang berkisarkan tentang sekumpulan penjahat dan ketua penjenayah yang bertemu untuk merancang perang dunia dan menghapuskan berjuta-juta penduduk. Kini, seorang lelaki harus berlawan dengan masa untuk menghentikan rancangan jahat mereka. Sepanjang perjalanan, penonton akan melihat asal usul agensi perisikan bebas pertama dalam ‘The King’s Man.’

Filem prekuel ini diarahkan oleh Matthew Vaughn dari lakon layar yanng ditulis olehnya bersama Karl Gajdusek. Vaughn turut menjadi penerbit bersama-sama David Reid dan Adam Bohling.


Corey Stoll Ketawa Bagai Nak Gila Bila Pertama Kali Tengok M.O.D.O.K Versi MCU

‘Mechanized Organism Designed Only for Killing’ atau M.O.D.O.K merupakan antara watak komik Marvel yang cukup popular dikalangan peminat, tetapi penampilan aksi langsung pertamanya dalam Ant-Man and the Wasp: Quantumania segera menjadi bahan jenaka penonton selepas melihat rekabentuk fizikalnya.

Bukan hanya penonton, pelakon Corey Stoll turut ketawa terbahak-bahak apabila pertama kali melihat karakter itu dalam filem terbaru Ant-Man.

Dalam temubual dengan THR, Stoll – yang memainkan watak Darren Cross/Yellowjacket dalam filem pertama Ant-Man, dan kembali ke francais itu dalam filem Quantumania sebagai M.O.D.O.K – membincangkan bagaimana pasukan produksi merakam watak penjahat itu di set penggambaran.

Dalam temubual itu, Stoll menceritakan pengalamannya berlakon untuk filem itu dimana dia perlu meletakkan beberapa titik dimukanya untuk rakaman pergerakan.

“Semua berada di set, dan seluruh pelakon, termasuk Peyton [Reed] dan Jeff [Loveness] berada di dalam bilik itu. Dan, saya mempunyai beberapa titik di muka saya, dan terdapat kamera yang merakam pergerakan. Dan kemudian, kami merakam semua adegan saya, dan mereka memberikan beberapa dialog alternatif atau mengubah situasi. Kami boleh merakam adegan itu tanpa perlu menunggu kamera dan lampu atau apa-apa sahaja.”

“Jadi saya rasa seperti sedang berlakon untuk teater. Ia benar-benar menyeronokkan.”

Reaksi terbesar pelakon itu selepas memainkan watak M.O.D.O.K adalah melihat penampilannya tanpa topeng yang mnenutupi wajahnya. Dalam filem pertama Ant-Man, Cross telah disedut masuk ke Alam Kuantum, dan dalam keadaan cederaan dan fizikalnya remuk, Kang datang menyelamatkannya dan mengubahnya menjadi M.O.D.O.K

Bagaimanapun, tanpa topeng, watak itu sekadar kepala gergasi Stoll yang terapung. Apabila pelakon itu pertama kali melihat watak lakonannya tanpa mengenakan topeng, dia akui bahawa ia sangat kelakar, mengelarkannya sebagai “pelik” dan “menganggu”, tetapi dalam masa yang sama sangat “kelakar.”

“Saya ketawa terbahak-bahak, tetapi ia juga sangat mengganggu,” kata Stoll. “Sekiranya anda mendapat peluang untuk melihat wajah anda melengkung dan diletakkan di dalam kerusi roda roket kecil, anda akan tahu perasaan saya. [Ketawa]. Ia agak pelik.”

Ant-Man and the Wasp: Quantumania kini sedang ditayangkan di pawagam tempatan.


Review The Walking Dead Musim 7 Episode 3 “The Cell”

“The Cell”, Episod ke-3 siri televisyen The Walking Dead musim ke-7 kali ini banyak menceritakan keadaan Daryl yang berada dalam tahanan Negan dan kumpulan Savior dan juga sejarah dan konflik yang dihadapi oleh orang kanan Lucille iaitu D atau Dwight.

Dalam episod kali ini kita dapat lihat keadaan Daryl yang dikurung dan diseksa secara mental oleh ahli kumpulan tersebut terutamanya dari Dwight. Dwight boleh dikatakan musuh kepada Daryl dan dia mengharapkan Daryl mati dibunuh oleh Lucille.

Namun, Lucille melihat Daryl seorang yang kuat dalam kumpulan Rick dan cuba membuatkan dia tunduk dan menyertai kumpulan Savior. Namun, disebabkan dendam dan kekuatan yang ada dalam watak Daryl, dia tidak mudah mengalah dan tetap dengan pendiriannya untuk tidak menyertai kumpulan Savior apabila Lucille.

Daryl yang dihantui dengan kematian Abraham dan Glenn telah diseksa secara mental oleh Dwight. Malah Dwight yang tahu kelemahan Daryl telah menyalahkannya diatas kematian Glenn. Disebabkan itu, kita nampak karakter Daryl berubah dalam filem ini dari seorang yang kuat menjadi soerang yang tidak mampu berbuat apa-apa dan menerima seksaan yang diterimanya.

Dalam pada itu, episod ini juga menceritakan sejarah Dwight pada masa lampau dan juga bagaimana dia mendapat parut dimukanya. Dwight dahulunya juga tidak suka pada Lucille namun tunduk setelah dia dan isteri bersama adik iparnya ditangkap oleh oleh Lucille dan kuncu-kuncunya semasa cuba melarikan diri.

Apa yang diceritakan oleh Lucille kepada Daryl, Adik isterinya telah dibunuh, dan Dwight merayu agar isterinya juga tidak dibunuh namun, Lucille memberi syarat kepadanya untuk mengelakkan kedua-duanya tidak dibunuh, Dwight yang berputus asa telah menerima syarat tersebut iaitu membenarkan isterinya berkahwin dengan Lucille manakala dia menerima seksaan yang menyebabkan parut pada mukanya.

Dan sejak dari itu, Lucille memberitahu, Dwight menjadi orang paling penting dalam kumpulannya dan ingin melihat Daryl turut sama menyertai kumpulannya.

Dalam episod ini juga, Daryl memberitahu Dwight yang memahami apa yang menyebabkan dia berubah menjadi penjahat.


Klip Terbaru ‘The Witcher’ Musim 3 Menjanjikan Aksi-Aksi Yang Mendebarkan

Klip terbaru The Witcher musim 3 telah didedahkan, menawarkan kepada peminat adegan-adegan aksi yang kita boleh jangkakan dalam siri akan datang.

Video itu memaparkan watak-watak lakonan Henry Cavill, Anya Chalotra, Freya Allan dan Joey Batey, ketika mereka berhadapan dengan sekumpulan penjahat.

Anda boleh tonton klip video tersebut dibawah:

News from the Continent… Henry Cavill, Anya Chalotra, Freya Allan, and Joey Batey debut a brand new clip from The Witcher Season 3 at #TUDUM! ⚔ pic.twitter.com/BxC6TmJ46E— The Witcher (@witchernetflix) June 17, 2023

The Witcher Musim 3 Bab 1 mengandungi lima episod, dan akan memulakan tayangan perdana di platform perkhidmatan Netflix pada 29 Jun ini. Bab kedua akan merangkumi episod enam hingga lapan, dan akan dilancarkan pada 27 Julai 2023.

The Witcher Musim 3 Bab 1

“Ketika raja, ahli sihir dan raksasa di Continent bersaing untuk menangkapnya, Geralt membawa Ciri bersembunyi, bertekad untuk melindungi keluarganya yang baru bersatu semula daripada mereka yang mengancam untuk memusnahkannya,” menurut sinopsis Musim 3.

“Diamanahkan dengan latihan ajaib Ciri, Yennefer membawa mereka ke kubu terlindung Aretuza, di mana mereka berharap untuk membongkar lebih banyak tentang kuasa gadis itu yang belum diterokai; sebaliknya, mereka mendapati mereka telah mendarat di medan perang rasuah politik, sihir gelap dan pengkhianatan. Mereka mesti melawan, mempertaruhkan segala-galanya – atau berisiko kehilangan satu sama lain selama-lamanya.”

Musim ketiga akan datang menyaksikan penampilan terakhir Henry Cavill sebagai Geralt Rivia. Tempatnya akan diganti dengan pelakon Liam Hemsworth.

Berdasarkan novel oleh Andrzej Sapkowski, The Witcher dicipta dan diterbitkan oleh Lauren Schmidt Hissrich, yang turut berkhidmat sebagai ‘showrunner’.


Jodie Turner-Smith & Evan Peters Dikhabarkan Sertai ‘Tron: Ares’

Dua filem pertama Tron (Tron, Tron: Legacy) mungkin tidak sukses di box office dan gagal menerima kritikan positif, tetapi tidak dinafikan ia berjaya membentuk pengikutnya sendiri.

Peminat telah lama berharap agar francais Tron dapat diteruskan, dan tahun lalu, harapan peminat nampaknya telah ditunaikan apabila filem ketiga bertajuk Tron: Ares dilaporkan sedang dalam pembangunan.

Filem tersebut dilaporkan sedang dibangunkan sebagai sekuel kepada Legacy, sambil turut berfungsi sebagai ‘soft reboot’ francais. Joachim Rønning

(Maleficent: Mistress of Evil) diberi tanggungjawab sebagai pengarah, dengan Jared Leto (Morbius, Blade Runner 2049) akan memainkan peranan utama (dipercayai bernama Ares).

Kini, barisan pelakon nampaknya telah bertambah dengan perkhabaran dua pelakon terkenal yang akan membintangi filem itu.

Menurut ‘scooper’ Daniel Richtman (via Patreaon), pelakon Jodie Turner-Smith (The Acolyte) dilaporkan akan memainkan peranan utama wanita bernama Athena, manakala laman Giant Freakin Robot mendedahkan nama Evan Peters (X-Men, American Horror Story), yang turut dikhabarkan akan membawa watak penting dalam filem tersebut.

Terdapat juga khabar angin yang mengatakan bahawa bintang Legacy seperti Jeff Bridges, Bruce Boxleitner, Garrett Hedlund, Cillian Murphy dan Olivia Wilde mungkin akan kembali untuk memainkan semula peranan masing-masing.

Filem pertama Tron telah ditayangkan pada 1982, dan mendapat kutipan box office sebanyak AS$50 juta. Sekuelnya, Tron: Legacy, tiba hampir tiga dekad kemudian iaitu pada 2010 dan mendapat kutipan box office sebanyak AS$400 juta.

Tron mengisahkan seorang pengaturcara komputer dan pembangun permainan video yang diangkut masuk ke dunia perisian komputer di mana dia berinteraksi dengan program dalam usahanya untuk melarikan diri.

Buat masa ini, tarikh tayangan Tron: Ares masih belum diputuskan. Penggambaran dijangka bermula pada hujung tahun ini di Toronto.


“The Falcon and The Winter Soldier” Dedah Video Panjang Zemo Menari

Selepas klip video dari siri The Falcon and The Winter Solider yang memaparkan Baron Zemo menari menjadi viral, Marvel Studio telah membuat keputusan untuk melepaskan video versi panjang. Siapa sangka, lelaki yang hanya ingin memecahbelahkan Avengers juga ingin bersantai di lantai tarian kelab malam?

The Falcon and The Winter Solider

Tarian Zemo segera menjadikan dia sangat popular, malah lebih popular dari Captain America lakonan John Walker. Dia mungkin telah memecahbelahkan Avengers, dan menuduh Bucky diatas segala kekacauan yang berlaku dalam Captain America: Civil War, tetapi apabila dia menari di Madripoor, segalanya terus dilupakan. Anda boleh lihat tarian popular Zemo di pemain video dibawah.

🕺🕺🕺 pic.twitter.com/BlIwrUhGcQ— The Falcon and The Winter Soldier (@falconandwinter) April 8, 2021

Ini reaksi Daniel Brühl, pelakon watak Baron Zemo, mengenai tariannya dalam siri The Falcon and The Winter Soldier

“Ini sangat lucu. [Saat itu] telah improvisasi ketika saya melihat orang ramai menari, menjadi gila. Saya merasakan rentaknya dan seperti, Zemo telah bertahun-tahun duduk di penjara Jerman. Jadi, dia perlu melepaskan sedikit tekanan dan menunjukkan pergerakannya. Teruskan sahaja! Saya sangat seronok melihat reaksi Anthony dan Sebastian memandang saya. Namun, saya yakin 100 peratus bahawa mereka akan memotongnya. Saya benar-benar terkejut dan gembira kerana mereka menyimpannya. Tarian itu panjang. Ada banyak lagi, tetapi mereka memendekkan masanya. Saya tidak tahu apa yang berlaku, tetapi kemudian, saya menerima semua mesej ini daripada rakan-rakan saya. Rakan-rakan saya yang mengenali saya dengan baik tahu bahawa saya seorang penari yang memalukan dan bersemangat di atas lantai tetapi ia akan menjadi gerakan yang berbeza. Ini adalah sisi Sepanyol saya yang menendang dan melakukan matador, gerakan flamenco, berlutut. Sangat memalukan rakan-rakan saya.”


Filem-Filem Berbahasa Cina Yang Menarik Untuk Ditonton Sempena Perayaan Tahun Baru Cina

Perayaan Tahun Baru Cina semakin hampir dan ramai dikalangan rakyat Malaysia akan bercuti pada perayaan tersebut. Itu yang seronoknya menjadi rakyat Malaysia kerana kita turut bersama berkongsi meraikan perayaan sesuatu kaum.

Jadi kepada yang bercuti, anda pasti ingin meluangkan sedikit masa menonton filem-filem menarik di panggung wayang bukan? dan anda juga mungkin mahu mengubah sedikit angin menonton filem-filem berbahasa cina sempena cuti perayaan Tahun Baru Cina. Kami di Kakimuvee ingin kongsikan filem-filem Cina yang menarik untuk ada tonton sempena minggu perayaan ini.

PG13 | Fantasi/Pengembaraan | 15 Februari 2018

Pengarah: Raman Hui | Pelakon: Tony Leung, Bai Baihe, Jing Boran, Li Yuchun dan Tony Yang

Sekuel kepada siri pertama yang diterbitkan pada tahun 2015. Selepas terpisah dengan keluarga manusianya, Wuba perlu melarikan diri diburu oleh pemburu-pemburu upahan. Semasa melarikan diri, Wuba dijaga oleh seorang lelaki bernama Tu, yang merupakan seorang penjudi yang dipenuhi dengan hutang.

Pengarah: Cheang Pou-soi | Pelakon:  Aaron Kwok, Feng Shaofeng, Zhao Liying, Xiaoshenyang dan Him Law

Aaron Kwok kembali dalam filem epik pengembaraan ini sebagai Sun Wukong. Mengisahkan Tang Sanzang bersama-sama tiga pengikutnya yang pergi ke negeri Xi Liang dimana kesemua penduduk dinegeri tersebut adalah wanita dan mereka tidak pernah melihat lelaki sejak kewujudan negeri tersebut.

PG13 | Komedi Drama | 15 Februari 2018

Pengarah: JY Teng | Pelakon: Richard Ng, Mimi Chu, Chan Fong, Cheryl Lee

Filem tempatan yang mengisahkan Liong Gor yang terpaksa pulang dari bandar untuk menjaga ayahnya Uncle Shui yang sedang mengalami penyakit Alzheimer. Sifat Uncle Shui yang pemarah disebabkan penyakit berubah selepas dia berjumpa dengan seorang wanita yang mirip dengan isterinya yang sudah meninggal dunia.

PG13 | Komedi Drama | 15 Februari 2018

Pengarah: Chiu Keng Guan | Pelakon: Serene Lim, Fabian Loo, Vivienne Oon, Ruby Yap, Moon Yoong, Joanne Lau, dan Keigrey Kam

Thing Big Big mengisahkan Moon seorang wanita berbadan gempal yang gembira bekerja sebagai maskot di sebuah taman tema. Satu hari dia secara tidak sengaja menyertai pertandingan menguruskan badan, menukarnya menjadi `Nation Goddess`. Netizen mula memberi perhatian kepadanya membuatkan hidupnya bertukar menjadi huru-hara. Dia perlu mencari jalan untuk kembali gembira dan mendapat semula sokongan daripada ibu bapa dan rakan-rakannya.

PG13 | Romantik komedi | 15 Februari 2018

Pengarah: Patrick Kong | Pelakon: Carina Lau, Michelle Wai, and Simon Yam

Seorang playboy berusia yang telah menjumpai kekasih hatinya iaitu seorang gadis muda dan telah melamar gadis tersebut. Semasa sedang dalam persiapan untuk berkahwin, playboy tersebut kemudian mendapati, ibu tiri tunangnya itu merupakan bekas kekasihnya yang pertama. Keadaan mula menjadi kelam kabut dan merumitkan buat mereka.

PG13 | Aksi Komedi | 15 Februari 2018

Pengarah: Jeff Cheung Ka Kit | Pelakon: Dayo Wong, Charmaine Sheh, Cecilia So, C-Kwan

Dayo Wong membawa watak sebagai ejen hebat Mr. Chan, yang secara tiba-tiba mendapati dirinya dipecat selepas rakan setugasnya Wonder Child secara tidak sengaja menyinggung seorang anggota polis wanita, Ms. Shek (Charmaine Sheh). Tetapi apabila kes dadah berleluasa, Mr. Chan telah dipanggil balik untuk menyelesaikan kes. Dia menerima kes itu walaupun terpaksa bekerjasama dengan Ms. Shek. Kedua-dua mereka berdepan pelbagai cabaran ketika bekerjasama, tetapi akhirnya jatuh cinta.

PG13 | Komedi Kekeluargaan | 22 Februari 2018

Pengarah: Johnson Lee | Pelakon: Johnson Lee, Louisa So, Ti Lung, Chin Siu Ho, Andrew Lam

Fai, seorang ketua keluarga yang tradisional telah membawa isteri dan anak-anaknya ke sebuah kawasan perkelahan terpencil, tempat sama di mana dia melamar isterinya lima belas tahun lalu, untuk percutian tanpa sebarang gajet. Perkara tidak berlaku seperti yang dirancang walaupun dia mahu eratkan hubungan keluarga. Mereka diganggu oleh bapa Fai yang merasakan anak lelakinya tidak berguna, abang Fai yang bermasalah, sebuah keluarga kaya terperangkap dalam teknologi VR, seorang penjaga tempat perkelahan misteri dan cinta pertamanya.

PG13 | Komedi Sains Fiksyen | 22 Februari 2018

Pengarah: Eddie Tiger | Pelakon: Jaguar Lim, Namewee, Mehrdad Razavi Mozart, Azman Hassan

Filem terbaru arahan Eddie Tiger yang menampilkan Jaguar Lim sertan penampilan istimewa, Namewee. Mengisahkan satu makhluk asing yang turun ke Bumi dan berniat jahat untuk membuat onar. Pasukan keselamatan berusaha mengesan makhluk asing itu bagi menghalang perbuatan jahatnya itu.

PG13 | Aksi Perang | 22 Februari 2018

Pengarah:  Dante Lam | Pelakon: Prince Mak, Zhang Yi, Hai Qing, Du Jiang, Huang Jingyu

Filem perang terbitan China-Hong Kong ini diadaptasikan dari operasi menyelamat & memindahkan rakyat asing yang turut terdiri dari rakyat China oleh pasukan tentera semasa perang saudara Yaman yang berlaku pada 2015.

Ia Jiaolong Assault Team adalah salah satu pasukan elit di dunia, ia terdiri daripada lapan anggota dalam misi menyelamat di Republik Afrika Utara. Ketika misi menyelamat sedang dijalankan, pasukan itu diserang hendap menyebabkan ramai yang mengalami kecederaan. Dengan ketua pengganas kini mempunyai bahan penting untuk menghasilkan senjata nuklear, pasukan itu perlu menyelamatkan orang mereka dan juga bahan tersebut.


Penerbit Tunggu Masa Yang Sesuai Untuk Sambung Tayangan BULAN & PRIA TERHEBAT

Walaupun pawagam telah kembali beroperasi, penerbit filem Bulan & Pria Terhebat masih memantau pergerakan operasi normal baharu panggung wayang termasuk penjualan tiket sebelum menyambung kembali tayangannya.

Ketua Pegawai Eksekutif Nizra Entertainment selaku penerbitnya, Nik Iruwan Nik Izani berkata, pihaknya masih belum bersedia untuk menyambung tayangan filem itu yang ditangguhkan sejak Mac lalu akibat Perintah Kawalan Pergerakan (PKP).

“Bukan masa yang sesuai lagi untuk kami tayangan kembali BPT di panggung wayang. Kami dan Skop Productions ada berbincang mengenai perkara itu.

“Kami sepakat untuk terus memantau pergerakan operasi termasuklah pelaksanaan prosedur operasi standard (SOP) di panggung wayang. Begitu juga dengan penjualan tiket yang mana turut kami pantau selain kehadiran penonton ke panggung wayang.

“Filem BPT adalah sesuatu yang sangat besar untuk kami kongsikan dengan penonton. Pelan tayangannya di panggung wayang tetap akan diteruskan, namun kami mahu mencari masa yang tepat untuk penonton menikmatinya dengan lebih selesa nanti,” katanya

Bulan & Pria Terhebat sudahpun memulakan tayangannya pada 12 Mac yang lalu. Bagaimanapun, filem tersebut hanya sempat ditayangkan selama beberapa hari sebelum kerajaan melaksanakan Perintah Kawalan Pergerakan.

Filem arahan Ghaz Abu Bakar ini dibarisi pelakon seperti Zahirah MacWilson, Zizan Razak, Maya Karin, Khir Rahman, Bell Ngasri, Didie Alias, Rashidi Ishak, Alif Hadi, Mimi Ernida, Aprena Manrose, Marissa Yasmin, Sofia Dendroff, Sein Qudsi dan Yus Noor.

Filem yang menelan belanja RM4  juta ini adalah kerjasama sulung Nizra Entertainment, Astro Shaw dan Skop Productions.


Ji Jin Hee Mesti Membongkarkan Rahsia & Selamatkan Anaknya Dalam Teaser Terbaru “The Tragedy Of One”

tvN telah kongsikan teaser terbaru drama akan datang The Tragedy of One.

The Tragedy of One adalah sebuah drama misteri mengenai kejadian tragis yang terjadi pada suatu malam dalam hujan lebat – dan bagaimana keheningan dan penyembunyian yang terjadi menimbulkan banyak rahsia yang terjerat dan meninggalkan tragedi lebih lanjut setelah mereka muncul.

Ji Jin Hee membintangi drama ini sebagai Baek Soo Hyun, penyiar Korea yang paling dipercayai, yang hanya bercakap benar. Yoon Se Ah akan berperanan sebagai isterinya Seo Eun Soo, pewaris chaebol yang merupakan anak perempuan Seo Gi Tae (Chun Ho Jin), ketua salah satu konglomerat terbesar Korea.

Teaser terbaru itu bermula dengan Seo Gi Tae berbicara kepada orang ramai di sebuah pesta ketia dia bercakap dengan bangga tentang Royal The Hill, sebuah kawasan mewah yang hanya diduduki oleh orang-orang kaya dan paling berpengaruh di Korea. Menekankan pengaruh penduduk Royal The Hill yang berkuasa, dia berkata, “Mereka mengatakan bahawa jika pintu-pintu Royal The Hill meletup, jam Korea Selatan akan berhenti.”

Kembali ke ruang berita, Baek Soo Hyun mendedahkan kepada rakan-rakannya, “Dua minggu yang lalu, seseorang menghantar bom kepada kami. Ini bermaksud bahawa ketika kita menyiarkan laporan ini, sekurang-kurangnya puluhan orang akan terbunuh.”

Pratonton diteruskan dengan menunjukkan teman masa kecil Baek Soo Hyun, Kim Seok Pil (Lee Jong Hyuk) mengancamnya, “Sekiranya anda tikam belakang saya, anak anda akan hilang tanpa jejak.“

Sementara itu, rakan pembaca berita, Cha Seo Young (Kim Hye Eun) memberitahu Baek Soo Hyun, “Saya menikmati laporan berita anda. Tetapi tidakkah anda fikir anda mungkin dipecat jika anda meneruskannya? ”

Ketika tragedi menimpa keluarga mereka, Baek Soo Hyun dengan panik berlari ke suatu tempat pada waktu malam ketika cuba bercakap dengan seseorang di telefon, dan isterinya Seo Eun Soo menangis dan dia berkata, “Saya tidak mahu kehilangan apa-apa lagi.” Klip itu berakhir dengan seseorang yang secara tidak sengaja menyatakan, “Yeon Woo [anak Baek Soo Hyun] telah diculik.”

The Tragedy of One akan memulakan tayangannya pada 4 Ogos ini jam 10.30 malam waktu Korea Selatan.


Pelakon Terkenal Bollywood, Irrfan Khan Meninggal Dunia Pada Usia 53 Tahun

Bintang terkenal Bollywood, Irrfan Khan telah meninggal dunia pada usia 53 tahun pada Rabu. Irrfan Khan sebelum itu telah dimasukkan ke unit rawatan intensif di hospital Kokilaben, Mumbai pada Selasa kerana jangkitan pada usus besar.

Memetik laporan media antarabangsa, Irrfan didiagnosis tumor neuroendokrin dan menjalani rawatan di United Kingdom. Irrfan meninggalkan seorang isteri Sutapa Sikder dan dua orang anak Babil dan Ayan.

Jurucakap beliau memuji semangat pelakon tersebut yang kuat dalam melawan penyakit kansernya itu.

Selain menempa kemasyhuran di India, beliau juga mencipta nama di layar perak antarabangsa menerusi filem Jurassic World, Slumdog Millionaire, Life Of Pi dan The Amazing Spider-Man.

Dua tahun lalu, beliau mengejutkan peminatnya dengan membuat pengumuman berhubung penderitaan yang dialaminya. Irrfan berkata, dia didiagnos menghidap tumor neuroendokrin iaitu penyakit yang menjejaskan sistem pesanan hormon tubuh dan kajian mendapati ia hanya dihidapi 35 orang dalam 100,000 orang.


Trailer Knives Out Telah Dilancarkan, Akan Menemui Penonton 28 November Ini

Lionsgate telah melancarkan trailer terakhir filem Knives Out arahan Rian Johnson. Filem ini ini mendapat review yang sangat positif dari para pengkritik termasuklah di laman Rottemtomatoes dengan skor sebanyak 99%. Anda boleh saksikan trailer filem tersebut dibawah.

Knives Out mengisahkan tentang perjumpaan sebuah keluarga yang aneh menjadi huru-hara apabila ketua keluarga itu mati. Perkara itu menyebabkan detektif dihantar untuk melakukan penyiasatan tentang kes kematian tersebut.

Knives Out terdiri dari pada beberapa pelakon hebat seperti Daniel Craig dan Chris Evans. Turut menyertai barisan pelakon adalah Michael Shannon, Lakeith Stanfield, Don Johnson, Toni Collette, Christopher Plummer, Katherine Langford, Riki Lindhome, Edi Patterson, Raul Castillo dan Jamie Lee Curtis.

Skrip filem Knives Out ditulis sendiri oleh Rian Johnson. Filem ini akan menemui penonton tempatan mulai 28 November 2019


Manusia Menjadi Sasaran Pemburu Dalam Trailer Filem The Hunt

Universal Pictures dan Blumhouse Productions telah melancarkan teaser trailer filem The Hunt, sebuah filem aksi thriller yang menyaksikan sekumpulan manusia menjadi sasaran pemburu. Anda boleh saksikan trailer mendebarkan itu dipemain video dibawah.

Dua belas individu telah terjaga dari tidur dan mereka tidak mengentahui dimana serta bagaimana mereka berada ditempat yang begitu terpencil. Mereka sebenarnya tidak mengentahui bahawa mereka telah dipilih dan dibawa disebuah tempat bernama Manor House untuk satu tujuan spesifik, iaitu diburu oleh golongan-golongan elit.

Crystal (Betty Gilpin) salah seorang individu yang diburu telah menukar rentak permainan apabila dia mula membunuh seorang demi seorang pemburu dan kemudiannya mencari seorang wanita misteri (Hilary Swank) yang menjadi dalam dalam permainan ‘The Hunters’ itu.

Turut menyertai Betty Gilpin dan Hilary Swank dalam filem ini adalah Ike Barinholtz dan Emma Roberts. The Hunt diarahkan oleh Craig Zobel manakala skrip dan cerita asal ditulis oleh Damon Lindelof dan Nick Cuse.

Filem The Hunt akan mula memburu penonton pada 27 September ini.


MOVE TO HEAVEN : SISI AKHIR SEBUAH KEHIDUPAN.

Sudah lama rasanya saya tidak menonton filem atau sebarangan tayangan gambar bergerak (motion picture) daripada Korea. Kali terakhir adalah pada 17 September 2020 iaitu filem Deliver Us From Evil. Berbanding Akak Admin yang sememangnya bergelumang dengan dunia Kdrama dan Kmovie ini.

Tidak pasti rasanya mahu dimulakan dengan apa namun selepas selesai menonton series Move To Heaven ini ada sesuatu yang berat dan terbuku di hati ini ingin diluahkan dan dikongsi dengan semua. Menggunakan kematian sebagai titik tengah kepada drama bersiri ini, Move To Heaven memaparkan kepada kita bahawa kematian adalah sesuatu perkara yang akan kita tempuhi suatu masa nanti tidak kira bila, dimana, dengan siapa atau bagaimana ia tiba.

Menampilkan seorang remaja autistik sebagai watak utama, selain berhadapan dengan kes kematian orang lain beliau juga diuji dengan kematian dan pemergian orang tersayang termasuklah kedua ibubapa angkatnya tanpa mengetahui siapakah ibubapa kandungnya. Turut diuji dengan keadaan kesihatannya yang tidak seperti manusia normal yang lain. Didiagnosakan dengan Asperger Sindrom bukan sesuatu yang mudah untuk dijalani oleh seseorang dalam keadaan diri yang tidak mampu menafsir emosi secara tepat dan keadaan minda yang memproses maklumat berbeza dengan orang lain, remaja ini tadi terus menjalani kehidupan sehari harian dan pekerjaannya membersih lokasi terakhir kematian seseorang.

Berbalik kepada soal kematian yang ditonjolkan dalam MTH ini, pelbagai cara dan kaedah kematian ditampilkan dengan setiap satunya berlainan antara satu sama lain. Hal ini secara tidak langsung memberi alamat kepada kita bahawa kematian itu boleh datang kepada kita walau dengan apa cara sekalipun tanpa dapat kita jangka.

Sekiranya kita gali dengan lebih dalam, sesungguhnya banyak yang dapat kita cungkil daripada drama bersiri ini. Mungkin ada yang menyatakan bahawa saya sendiri terlalu serius dalam membahaskan perkara berkenaan kematian dalam drama bersiri ini namun pada hemat saya tidak salah sekali sekala sekiranya kita menelaah secara ilmiah dalam sesebuah tayangan gambar sekiranya perkara tersebut berupaya membawa satu makna yang dalam kepada kehidupan kita lebih lebih lagi perkara berkaitan kematian yang semestinya tidak patut dipandang ringan kerana kita semua akan menuju ke situ pada suatu masa nanti.

Secara visualnya dapat kita lihat dalam siri MTH ini bahawa apabila tiba satu saat kematian kepada seseorang, tiada apa yang akan kita bawa bersama bahkan segalanya ditinggalkan di atas mukabumi ini hatta pembersihan bilik pun dilakukan oleh orang lain. Perkara ini secara tidak langsung membawa kita kepada pesanan Rasulullah SAW yang bermaksud :-

Dari Abi Huhairah RA, sesungguhnya Rasulullah SAW bersabda: Apabila seseorang anak Adam itu meninggal dunia,maka terputuslah amalannya kecuali tiga perkara: sedekah jariah, ilmu yang dimanfaatkan dengannya dan anak soleh yang mendoakan untuknya”. Muslim, Sahih Muslim bi sharh al-Imam Muhyiddin al-Nawawi, Kitab wasiyyah, jld. 11, hlm.87.

Keadaan ini sekiranya kita renung seketika sudah pasti mampu menitiskan airmata. Memikirkan bahawa saat kematian nanti tiada apa yang dapat kita lakukan melainkan hanya berharap segala amal kita diterima Tuhan dan segala dosa kita diampunkan juga aib kita dipelihara oleh Allah SWT.

Kita sememangnya bukan satu sosok tubuh yang mulia sepertimana alim ulama mahupun para wali. Jauh sekali untuk dibandingkan dengan para Sahabat dan Para Rasul, namun kita mampu berusaha untuk menjadi baik dan lebih baik dalam menelusuri bahtera kehidupan yang penuh liku ini. Berada dalam dunia, kita seharusnya memiliki dunia ini namun hanya sekadarnya kerana di sebalik sana ada kehidupan yang lebih panjang dan lama untuk kita hayati serta lalui.

Terliur dengan kematian yang baik baik bukanlah satu kesalahan kerana menjadi baik adalah azam serta impian semua orang.

Oleh itu, sewajarnya untuk kita berusaha agar pengakhiran kita merupakan sebuah pengakhiran yang baik dan segala aib kita saat kita meninggalkan dunia ini akan dipelihara oleh yang Maha Kuasa.

Belum menonton Move To Heaven? – sila tonton ia sekarang di Netflix dan percayalah banyak pengajaran dan sebab untuk kita bersyukur dengan kehidupan yang kita lalui sekarang.


Tonton Trailer Annabelle Come Homes Disini

Buat peminat-peminat filem seram, jangan lupa saksikan filem ketiga siri Annabelle berjudul Annabelle Comes Home yang bakal ditayangkan mulai 27 Jun ini. Anda boleh saksikan trailer filem seram untuk mendapatkan ‘feel’ sementara menantikan tayangan filem tersebut.

Filem ini ditetapkan selepas filem Annabelle (2014) dimana ia mengisahkan tentang keluarga Ed Warren dan dua pengasuh mereka yang telah diganggu oleh sebuah patung yang dirasuk selepas kedua-dua pemburu paranormal itu membawa pulang patung tersebut dan meletakkannya didalam bilik artifak mereka.

Gary Dauberman yang menulis dua skrip filem awal Annabelle kembali menulis untuk filem ketiga. Beliau juga akan membuat penampilan pertama sebagai pengarah filem kali ini. James Wan yang mengarahkan duologi Conjuring akan bertindak selaku penerbit.

Annabelle Comes Home dikelaskan sebagai ’18 tahun ke atas’, penonton dibawah 18 tahun tidak dibenarkan menonton filem ini dipawagam.


Gambar Pertama Keanu Reeves Untuk Filem “John Wick: Chapter 4”

Lionsgate telah mendedahkan foto pertama John Wick: Chapter 4 untuk filem aksi yang akan datang. Sekuel yang diterajui Keanu Reeves ini bakal memukau peminat awal tahun depan apabila ia dilancarkan pada 24 Mac 2023.

Anda boleh lihat foto pertama John Wick: Chapter 4 dibawah:

John Wick: Chapter 4 diumumkan buat pertama kali selepas hujung minggu pembukaan John Wick: Chapter 3 – Parabellum yang memecahkan rekod dengan mencatatkan kutipan lebih AS$300 juta di seluruh dunia. Ansuran keempat akan menampilkan kepulangan Keanu Reeves sebagai pembunuh upahan, yang kali terakhir dilihat mengalami pelbagai kecederaan selepas terjatuh dari puncak Hotel Continental.

John Wick: Chapter 3 – Parabellum

Menyertai Reeves adalah veteran francais Lance Reddick, dan Ian McShane serta pendatang baru, bintang popstar Jepun-British Rina Sawayama untuk debut lakonannya, Shamier Anderson, Bill Skarsgard, Clancy Brown, Hiroyuki Sanada dan Donnie Yen, yang dilaporkan akan membawa watak rakan lama John Wick.

John Wick: Chapter 4 diarahkan oleh Chad Stahelski dari lakon layar yang ditulis bersama oleh Shay Hatten dan Michael Finch, yang mengambil alih daripada pencipta francais Derek Kolstad. Ia diterbitkan oleh Basil Iwanyk, Erica Lee, dan Stahelski dengan Reeves dan Louise Rosner sebagai penerbit eksekutif.


The Batman: Perbincangan Dengan Pengarah Matt Reeves Menemui Jalan Buntu

Matt Reeves dan Warner Bros. Hentikan Perbincangan

Pembikinan filem DCEU Batman sekali lagi mengalami masalah apabila pengarah yang bakal menggantikan Ben Affleck, Matt Reeves dilaporkan gagal mencapai kata sepakat dengan pihak studio Warner Bros.

Menurut laporan Hollywood Reporter, perbincangan antara kedua-dua pihak telah dihentikan dan sebabnya tidak diketahui. Namun, khabar angin mengatakan Reeves telah menarik diri dari meneruskan perbincangan dengan pihak studio dan mungkin akan diteruskan kembali jika keadaan semakin reda.

Jika perbincangan antara kedua-dua pihak gagal, pihak studio telah mempunyai beberapa nama pengganti yang mungkin akan mengambil tempat yang ditinggalkan Ben Affleck. Antara nama-nama yang disenarai pendek buat masa ini ialah Ridley Scott dan Fede Alvarez.

Ben sebelum ini telah membuat keputusan mengejutkan apabila meninggalkan kerusi pengarah filem The Batman kerana mengalami beberapa masalah tetapi masih mengekalkan peranannya sebagai Bruce Wayne dan Batman. Dia kemudian dilaporkan memberi tugas menulis skrip sepenuhnya kepada Geoff Johns dan juga memberi hint untuk tidak meneruskan watak Batman.

Matt Reeves, pengarah filem War on Planet of the Ape

The Batman adalah filem solo superhero DC ketiga yang diumumkan DCEU selepas Man of Steel dan Wonder Women yang akan ditayangkan tahun ini. Namin disebabkan beberapa masalah, tarikh tayangan filem ini telah ditangguhkan dan kemungkinan besar filem Aquaman akan ditayangkan terlebih dahulu.

Batman akan menentang Slade Wilson aka Deathstroke dalam filem solo The Batman akan datang dan membuat kemunculan dalam filem Justice League yang akan ditayangkan pada 17 November ini.


“Abang Long Fadil 3” Kutip RM10 Juta Pada Minggu Pertama Tayangan

Filem ketiga Abang Long Fadil menunjukkan prestasi baik pada minggu pertama tayangannya apabila mengutip RM10 juta, menurut perkongsian Instagram Astro Shaw.

Filem arahan Syafiq Yusof itu sebelum ini telah menunjukan tanda-tanda untuk mengaut kutipan sehingga dua digit selepas tayangan ‘sneak preview’ mengutip RM1.2 juta dan RM3 juta pada hari pertama tayangan.

View this post on Instagram            A post shared by Astro Shaw Sdn Bhd (@astroshaw)

Abang Long Fadil 3 dihasilkan studio terkemuka tempatan, Skop Productions dengan kerjasama Astro Shaw. Sekuel terbaru ini akan mengikuti mengikuti Fadil, seorang bekas gangster dan mafia, dalam misi baharu sebagai seorang ejen perisik.

Filem arahan Syafiq Yusof ini turut menampilkan Elizabeth Tan, Tania Hudson, Hairul Azreen, Daniella Sya, Maya Karin, Wak Doyok, Shuib Sepahtu, AC Mizal dan ramai lagi.

Berdasarkan karakter KL Gangster, Abang Long Fadil membuat debut solonya sendiri pada 2014 dan berjaya mengutip RM4.61 juta. Sekuel yang ditayangkan pada 2017 mendapat kutipan pecah panggung sebanyak RM18.15 juta di tiga pasaran ASEAN iaitu Malaysia, Singapura dan Brunei.


Adakah Zoe Saldana Secara Tidak Sengaja Dedahkan Tajuk Avengers 4?

Filem kemuncak Marvel Infinity War yang akan ditayangkan pada 4 May 2018 akan menjadi penentu kepada nasib beberapa karakter Marvel yang dikhabarkan akan ditamatkan atau masih diteruskan. Selepas filem berkenaan, dikatakan filem Avengers akan diteruskan tetapi akan berwajah baru.

Bagaimanapun, kita masih tidak mengentahui apakah tajuk untuk filem berkenaan kerana ia masih belum lagi dalam proses pembangunan. Walaupun sebelum ini filem Avengers akan datang dikatakan mempunyai dua bahagian iaitu Infinity War Part I dan Infinity War Part II, pihak Marvel dan pengarah adik beradik Russo mengambil keputusan untuk menukar tajuk dua filem Avengers berkenaan dengan Avengers: Infinity War dan Untitled Avengers.

Baru-baru ini salah seorang pelakon Guardians of the Galaxy, Zoe Saldana secara tidak sengaja mendedahkan tajuk Untitled Infinity War:

“I think that the Guardians just shot their part when it comes to ‘Infinity War,’ the first part,” says Saldana. “And we all have to go back for ‘Gauntlet’ later this year.”

Avengers 4 title – Avengers: Infinity Gauntlet says @ZoeSaldana at GOTG2 event. At wknd Marvel said title was still secret #InfinityGauntlet pic.twitter.com/LFg3u7FmDk
— lizo mzimba (@lizo_mzimba) April 24, 2017

Adakah Zoe memberitahu filem Avengers seterusnya bertajuk Avengers: Infinity Gauntlet?

Sebenarnya memang terdapat siri komik bertajuk Infinity Gautlet yang diterbitkan pada tahun 1991 tetapi jika dilihat susunatur filem (sekiranya benar Untitled Avengers bertajuk Infinity Gauntlet) ia seperti terbalik dari siri asal komik kerana selepas penerbitam Infinity Gauntlet, barulah komik Infinity War diterbitkan iaitu pada tahun 1992.

Bagaimanapun pengarah filem Anthony dan Joe Russo tidak mengeluarkan apa-apa informasi mengenai tajuk Avengers yang masih dirahsiakan itu. Mungkin kenyataan yang dikeluarkan oleh Zoe Saldana telah menimbulkan hoax dikalangan media-media hiburan filem di luar negara. Apapun kita tunggu pendedahan dari pihak Marvel mengenai tajuk filem Avengers seterusnya.


The Kid From The Big Apple 2: Before We Forget Review

The Kid From The Big Apple yang diterbitkan pada tahun 2016 boleh dikatakan berjaya baik dari segi ‘financial’ dan juga pengiktirafan diperingkat antarabangsa. Filem yang bergenrekan drama kekeluargaan ini bukan sahaja diberi pengiktirafan dalam Festival Filem Malaysia ke-28, malah ia juga berjaya membawa pulang beberapa anugerah di Festival Filem Antarabangsa Macau yang ke-7 pada tahun 2015.

The Kid From The Big Apple

Mengambil peluang diatas kejayaan filem pertama, pengarahnya Jess Teong kembali mengarahkan naskah terbarunya yang berjudul The Kid From The Big Apple 2: Before We Forget.

Filem kedua ini menyambung dari apa yang ditinggalkan dalam filem pertama. Sarah (lakonan Tan Qin Lin) yang telah berpisah dengan datuknya (Lakonan Ti Lung) dan tinggal bersama ibunya, Sophia (Lakonan Debbie Goh) di US telah kembali ke Malaysia bersama-sama ibunya untuk menghadiri perkahwinan teman rapat ibunya. Kanak-kanak tersebut mengambil peluang untuk berjumpa dengan datuknya yang begitu dirindui walaupun pada awalnya (dalam filem pertama) mereka sering berbalah dan bergaduh disebabkan perbezaan budaya.

Bagaimanapun, kepulangan Sarah dan ibu ke Malaysia tidak seindah seperti yang disangka, apabila datuk mereka mula mengalami penyakit dementia – yang menyebabkan memori datuknya merosot dan kemungkinan akan melupakan semua individu yang dikenalinya termasuklah Sarah dan Sophea.

Filem The Kid From The Big Apple 2: Before We Forget ini bermain dengan kuat emosi para penonton. Kita boleh lihat Sarah, Sophea serta beberapa teman rapat datuknya melakukan pelbagai cara untuk memastikan datuknya kekal mengingati mereka. Malah Sophea perlu menuruti beberapa permintaan bapanya yang mahu melihat beliau berkahwin dan gembira sebelum bapanya hilang ingatan buat selama-lamanya.

Terdapat beberapa babak yang membuatkan saya terkedu melihatnya, antara yang babak yang cukup ‘memorable’ dalam diri saya adalah semasa datuk Sarah meracau mencari Isterinya telah meninggal beberapa puluh tahun sebelum itu – menandakan ingatan datuknya semakin kritikal.

Dalam kesedihan terdapat juga beberapa babak lucu dalam filem ini. Watak Ah Boa dan ibubapanya iaitu Uncle Meng (lakonan Kelvin Leong) dan Ivy (lakonan Lenna Lim) begitu mencuri perhatian dengan karakter-karakter kelakar mereka. Telatah mereka membuatkan penonton melupakan sebentar akan kesedihan yang ditunjukan dalam filem ini.

Jujur saya katakan, mesej yang cuba disampaikan kepada audience oleh pengarah Jess Teong menerusi filem begitu menjadi. Filem ini sangat ‘slow pace’ dan banyak memaparkan kehidupan keluarga Sarah dan juga teman-teman datuknya, tetapi setiap bahagian dalam filem ini mempunyai begitu banyak mesej dan realiti kehidupan masakini. Sayangi keluarga terutamanya ibu bapa dan semangat setiakawan adalah mesej yang paling penting yang disampaikan Jess Teong ini, dan mesej itu juga tepat menuju jauh ke sanubari para penonton.

Selain jalan ceritanya kuat, lakonan para pelakonnya juga begitu baik sekali. Saya tidak mengenali pelakon-pelakon ini, tetapi setiap dari mereka telah memberi ‘faktor wow!’ kepada saya. Mereka berjaya mengekspresikan karakter mereka dengan baik sekali. Tan Qin Lin sekali lagi menjadi Man of The Match untuk filem ini. Lakonannya begitu menjadi dan berjaya membawa watak Sarah dengan berkesan sekali. Tidak hairanlah beliau menjadi pelakon kanak-kanak terbaik dalam Festival Filem Malaysia Ke-28 dan juga di Festival Filem Antarabangsa Macau – kerana dia mempunyai bakat yang sangat dalam bidang lakonan. Tidak lupa juga karakter Ah Boa – seorang kanak-kanak yang nakal tetapi baik hati. Telatahnya kerap membuatkan penonton ketawa.

Sinematografi dan tone filem ini juga boleh dikatakan sangat cantik. Saya suka tengok visualnya yang kemas dan tidak bercelaru, begitu juga dengan muzik latarnya juga cukup sedap didengari.

Secara keseluruhannya, filem The Kid From The Big Apple 2: Before We Forget sangat sesuai untuk mereka yang gemarkan filem-filem bertemakan kekeluargaan dan ringan. Selain menunjukan realiti kehidupan masyakarat pada masakini, ia juga sarat dengan mesej-mesej positif. Boleh dikatakan filem ini tiada langsung unsur-unsur negatif walaupun terdapat sedikit konflik yang diambil dari filem pertama dimana Sophea bertemu kembali bekas teman lelakinya. Penamat filem ini juga bercampur-baur, sedih dan gembira disatukan untuk menjadi penamat yang begitu indah buat sekuel kali ini. Percayalah, jika filem ketiga dihasilkan, saya tidak akan melepaskan peluang untuk menontonnya nanti.


Produksi THE BOYS Musim 4 Telah Bermula, Jensen Ackles Akan Kembali Sebagai Soldier Boy

Musim keempat siri Amazon The Boys telah memulakan produksi secara rasmi, dengan pelakon mula berkumpul di Toronto untuk penggambaran siri ini.

Pencipta siri dan showrunner Eric Kripke telah kongsikan gambarnya di lapangan terbang, untuk menuju ke Toronto, dimana kebanyakkan lokasi siri telah difilemkan.

Selain itu, bintang Karl Urban dan Jack Quaid turut kongsikan foto mereka bersama di Instagram, dengan pelakon Jensen Ackles – yang memainkan watak Soldier Boy dalam siri itu –  turut mengusik kepulangannnya dalam musim akan datang dengan memberitahu kedua-dua pelakon itu untuk menyimpan minuman untuknnya.

Oi#Season4 #TheBoys #TheBoysTV @TheBoysTV @PrimeVideo @SPTV pic.twitter.com/0BMhfKQBuz— Eric Kripke (@therealKripke) August 13, 2022

Siri Amazon Studios itu dibintangi Jack Quaid, Laz Alonso, Tomer Capone, Karen Fukuhara, dan Karl Urban, disamping Erin Moriarty, Antony Starr, Dominique McElligott, Jessie T. Usher, Chace Crawford, Nathan Mitchell, Claudia Doumit, dan Colby Minifie.

Musim 3 menyaksikan penambahan pelakon seperti Jensen Ackles sebagai Soldier Boy yang terkenal, Katia Winter sebagai Little Nina, Miles Gaston Villaneuva (Law & Order True Crime) sebagai Supersonic, Sean Patrick Flanery (The Boondock Saints) sebagai Gunpowder, Nick Wechsler (Revenge) sebagai Blue Hawk, dan Laurie Holden (The Walking Dead) sebagai Countess Crimson.

Berdasarkan siri buku komik berjudul sama ciptaan Garth Ennis dan Darick Robertson, siri ini berasal dari Evan Goldberg dan Seth Rogen, dua individu yang bertanggungjawab mencipta siri popular Preacher, serta pencipta Supernatural, Eric Kripke.

Musim satu hingga tiga tersedia untuk penstriman di Prime Video.


Dayana Roza Teruja Berlakon Dalam Filem Minah Motor

Dayana Roza teruja apabila sekali lagi diberi peluang oleh pengarah Ahmad Idham untuk membintangi filem terbarunya berjudul “Minah Motor”.

Menurut Dayana atau nama sebenarnya Nur Dayana Kamsun Baharin, dia tidak menyangka aksi sebabak dalam filem “Mat Moto Otai” telah membuka peluang kedua bersama pengarah tersohor itu.

Bercerita lanjut mengenai wataknya sebagai minah motor dalam filem tersebut, dia membuat carian dan rujukan di Internet mengenai cara merempit dan juga pemerhatian di jalanan.

“Saya sudah menonton beberapa cerita mengenai dunia motorsikal dan rempit. Saya perlu membiasakan gaya dan pembawaan diri mereka yang menggelarkan diri sebagai Minat Motor.”

“Ketika berlakon dalam “Mat Moto Otai”, saya dapat memerhatikan karakter seorang Minah Motor yang turut diundang berlakon,” katanya kepada BH Online.

Dalam pada itu, pelakon “Girlfriend Kontrak” ini berkata sepanjang penggambaran yang berlangsung sejak 23 November lalu dia tidak berdepan sebarang masalah.

Ini kerana Dayana berkata dalam filem tersebut ia menuntutnya untuk membawa motorsikal dan ia bukan satu masalah buat dirinya kerana dia sememangnya sudah mahir.

Sementara itu, Dayana turut memberitahu ia bukan sekadar filem minah motor sahaja, tetapi turut menyelitkan pengajaran selain suntikan elemen komedi untuk hiburan penonton.


Wonka: Tom Holland & Timothée Chalamet Diintai Warner Bros. Untuk Peranan Utama Dalam Prekuel “Charlie and the Chocolate Factory”

Susulan pengesahan rasmi Warner Bros. mengenai projek Wonka, Collider melaporkan bahawa pihak studio merancang untuk menyenaraikan bintang MCU Tom Holland atau calon Oscar Timothée Chalamet untuk peranan utama dalam filem prekuel Charlie and the Chocolate Factory akan datang

Tom Holland dan Timothée Chalamet adalah dua pelakon Hollywood yang paling hangat pada hari ini, dengan Holland mula mencipta nama selepas muncul sebagai Spider-man dalam filem-filem blockbuster Marvel Studios dan Sony Pictures. Sementara, Chalamet mendapat pengiktirafan kritikal untuk penampilannya dalam filem Call Me by Your Name arahan Luca Guadagnino

Ini bukan kali pertama kedua-dua pelakon muda itu bersaing untuk peranan utama. Chalamet merupakan antara salah satu pelakon yang dipertimbangkan oleh Sony dan Marvel untuk peranan Spider-Man.

Wonka, berdasarkan skrip oleh Simon Rich (An American Pickle), akan memberi fokus kepada zaman muda Willy Wonka dan penggembaraannya sebelum membuka kilang coklat paling terkenal di dunia.  Dijadualkan tayangan pada 17 Mac 2023, filem prekuel ini akan diarahkan oleh Paul King (Paddington) dan diterbitkan David Heyman.

Charlie and the Chocolate Factory telah dua kali diadaptasikan ke layar perak iaitu versi hit tahun 2005 lakonan Johnny Depp dan arahan Tim Burton, dan yang paling terkenal, diterbitkan pada 1971, Willy Wonka & the Chocolate Factory lakonan Gene Wilder.

Willy Wonka & the Chocolate Factory

Filem popular ini diadaptasikan dari novel British berjudul sama karya Roald Dahl. Novel kedua Charlie and the Great Glass Elevator tidak pernah diadaptasikan (walaupun unsur-unsurnya digunakan dalam kedua-dua filem), dan penulis Roald Dahl cuba menghasilkan buku ketiga Wonka berjudul Charlie in the White House, namun dia meninggal dunia pada tahun 1990.

Charlie and the Great Glass Elevator


Ryan Reynolds Mula Jalani Latihan Untuk Filem “Deadpool 3”

Sebagai persiapan untuk Deadpool 3, bintang Ryan Reynolds dilaporkan telah memulakan latihan untuk watak anti-hero ikoniknya.

Pengesahan itu dibuat selepas jurulatih Don Saladino memuatnaik gambar yang menunjukkan Reynolds menyambung semula latihan untuk watak Deadpool secara rasmi, iaitu selepas lebih empat tahun sejak tayangan pawagam Deadpool 2.

Saladino telah menjadi jurulatih Reynolds sejak dua filem pertama Deadpool. Selain Reynolds, Saladino juga telah melatih veteran Marvel Cinematic Universe Sebastian Stan untuk mendapatkan bentuk fizikal watak Winter Soldier. Baru-baru ini, telah didedahkan bahawa dia melatih David Harbour untuk penampilan baharunya sebagai Hopper dalam Stranger Things Musim 4.

Deadpool 3 kini ditulis oleh Rhett Reese dan Paul Wernick dari draf sebelumnya oleh duo Bob’s Burgers Wendy Molyneux dan Lizzie Molyneux-Loeglin. Presiden Marvel Studios Kevin Feige sebelum ini memberi jaminan kepada peminat bahawa ia akan kekal sebagai filem R-rated sama seperti dua filem pertama, yang akan menjadikannya filem pertama studio dengan rating matang tersebut.

Ia akan berfungsi sebagai filem pertama dalam siri filem Deadpool selepas pemerolehan 20th Century Fox oleh Disney. Tarikh tayangan untuk filem itu masih belum diumumkan.


Spin-Off & Filem Wanita ‘Fast & Furious’ Kini Sedang Dalam Pembangunan – Vin Diesel

Dunia Fast & Furious semakin berkembang!

Menurut penerbit, Vin Diesel, beberapa filem spin-off dan filem yang diterajui pelakon wanita kini sedang dalam pembangunan.

Bercakap kepada Variety baru-baru ini, Diesel mendedahkan bahawa spin-off yang akan memberi fokus pada watak wanita kini sedang dibangunkan. Dia juga berkata lagi bahawa sebaik sahaja filem utama tamat, dia boleh “melancarkan kesemua spin-off.”

“Saya mula membangunkan spinoff wanita…pada 2017 dengan spinoff lain, dan lebih cepat saya memberikan finale, lebih cepat saya boleh melancarkan semua spinoff,” kata Diesel.

Filem spin-off Fast & Furious yang diterajui wanita telah diusahakan selama bertahun-tahun. Seperti yang dinyatakan oleh Diesel dalam kenyataannya, perbincangan mengenainya bermula pada 2017.

Pada 2019, menerusi akaun Instagram miliknya, Diesel membayangkan bahawa penulis Nicole Perlman, Lindsey Beer, dan Geneva Roberston-Dworet telah menyertai projek itu selepas mengemukakan idea filem tersebut kepadanya.

Bagaimanapun, pada masakini, tidak dipastikan sama ada kesemua penulis itu masih terlibat dalam projek.

Filem kesepuluh dalam siri utama Fast & Furious, Fast X, telah dilancarkan dipawagam. Sekuel kepada finale itu juga bakal menemui penonton pada 2025.


Kim Ha Neul Ditawarkan Peranan Dalam Drama Terbaru

Kim Ha Neul telah ditawarkan peranan dalam drama terbaru.

Pada 3 November, Sports DongA (via Soompi) melaporkan bahawa, aktres itu baru-baru ini memutuskan untuk membintangi drama terbaru bertajuk Kill Heel (terjemahan literal). Agensinya, IOK Company tampil memberi penjelasan dengan berkata, “dia secara positif sedang meneliti tawaran itu. Masih belum ada keputusan, dan kami sedang membincangkan beberapa pekara.”

Kill Heel ialah sebuah drama yang menggambarkan dunia membeli-belah di rumah yang sengit. Ia akan tertumpu kepada wanita yang hidup dalam dunia persaingan dan kuasa yang melibatkan pengacara rancangan dengan personaliti yang pelbagai. Skrip drama ini ditulis oleh Shin Kwang Ho, yang pernah terlibat dalam drama JTNC, Seonam Girls’ High School Investigators.”

Kim Ha Neul ditawarkan watak Woo Hyun, hos beli-belah di rumah untuk fesyen. Dia mempunyai rekod prestasi yang baik kerana imejnya yang mesra, tetapi masih bimbang yang dia akan berada dalam keadaan yang tidak stabil.

Buat masa ini, pihak produksi sedang dalam perbincangan untuk menyiarkan drama ini di tvN. Penggambaran akan dimulakan sebaik sahaja barisan pelakon telah disahkan, dan dijangka akan tayang pada tahun hadapan.